Hoće li poskupeti gorivo narednih dana?\nM. K. 12. aprila 2017. 15:55\nOn je Tanjugu kazao da se trend rasta cene sirove nafte Brent sa 50,56 dolara po barelu kolika je bila cena 23. marta, na 56,23 dolara koliko je juče zabeleženo, u Srbiji tek osetilo prethodih sedam dana kada je gorivo na pumpama poskupelo za dinar do 1,5 dinara po litru i da se za toliko može očekivati da cene porastu narednih nedelju dana.\n„Porast cene sirove nafte će se sigurno odražiti na cene na pumpama u narednih nedelju dana u Srbiji, ali ne govorimo o nekim dramatičnim promenama, već najviše za dva do tri odsto“, rekao je Mićović.\nPrema njegovim rečima, ukoliko cene sirove nafte u narednom periodu budu išle naniže, cene goriva na pumpama u Srbiji će takođe ići na dole, jer, kako je naglasio, u Srbiji postoji dosta snažna tržišna konkurencija i niko sebi ne može da dozvoli da drži cene na visokom nivou i time smanji prodaju na svojim benzinskim stanicama.\n„Tržišna konkurencija sve to dovodi na svoje mesto“, rekao je Mićović.\nKoliko dugo možete voziti na rezervi? Evo kako tačno izračunati\nOn je naveo da je tržište Srbije kao i sva tržišta u Evropi pod uticajem međunarodnog kretanja cene na svetskom tržištu nafte i da ih je nemoguće izolovati od tih uticaja.\nPrema njegovim rečima, nemoguće je predvideti kako će se kretati cena sirove nafte i da li će trend rasta biti nastavljen.\nOn je potsetio da je maloprodajna cena naftnih derivata u Srbiji sačinjena od dva dela, odnosno od cene koja pripada kompanijama i dela koji država zahvata, a koji je 55 odsto i koji ide direktno u budžet i na njega kretanje cene nafte na svetskom tržištu ne utiče.\n„Na preostali deo od 45 odsto utiče kretanje cena nafte na svetskom tržištu, ali kada pričamo o povećanju cene sirove nafte od 10 odsto nikako ne možemo da govorimo o povećanju cene derivata za taj isti procenat, on je uvek daleko manji , kao što se i kod smanjenja cene nafte za 100 odsto nije desio pad cene goriva za isti taj procenat“, rekao je Mićović.\nPrema njegovim rečima, udeo državnog zahvatanja posebno za dizel i tečni naftni gas u Srbiji je najveći u odnosu na neposredno okruženje što dovodi do toga da se dobar deo potrošnje preliva na zemlje u okruženju, bez obzira da li se radi o tranzitnom saobraćaju kroz Srbiju ili se radi o stanovnicima Srbije, koji prelaze u zemlje u okruženju i tamo kupuju gorivo po nižim cenama zbog nižih fiskalnih zahvatanja.


Mihajlović: Treba nam više energije iz vetra, sunca i biomase - AgroSmart\nUskoro bi, po najavi potpredsednice Vlade Srbije i ministarke rudarstva i energetike Zorane Mihajlović, trebalo očekivati pripremu posebnog zakona u oblasti obnovljivih izvora energije.\nNamera je da se oni koriste mnogo više nego sada, s obzirom na to da Srbija u toj oblasti ima veliki potencijal, a planirano je i osnivanje velikog fonda za energetsku efikasnost da bi se uticalo na smanjenje potrošnje energije. Ona je rekla za Tanjug da je propis o obnovljivim izvorima energije potpuni novitet jer su ti izvori sada deo Zakona o energetici.\n– Kada ljude u Ministarstvu pitaju, govori se da je gotovo 27 odsto proizvodnja iz obnovljivih izvora energije, ali tu se računaju i velike hidreoelektrane, i, kada se one izuzmu, ono što je biomasa, geotermalna energija, solarna energija… reč je o nekih 4,5 odsto, i to je stvarno vrlo malo u odnosu na sve druge države i u odnosu na potencijal koji Srbija ima – rekla je Zorana Mihajlović. – Naša zemlja ima ogroman potencijal u biomasi, geotermalnim izvorima, solarnoj energiji, ali očigledno to do sada nije iskoristila. Pomenutim zakonom pokušaćemo da napravimo prostor i ambijent da se obnovljivi izvori energije mnogo više koriste.\nOna je objasnila da će biti promenjen i dosadašnji sistem fid-in tarifa i da će biti uvedene aukcije za energiju iz obnovljivih izvora.\n– To, zapravo, znači da neće biti kao do sad – koliko god da se proizvede, država plati pošto se ta energija stavi na mrežu, nego će biti takozvane aukcije, koje postoje svuda u svetu – te to znači da postoji konkurencija i između onih koji proizvode energiju iz obnovljivih izvora energije – napomenula je Zorana Mihajlović.\nPo njenim rečima, posebna pažnja će se obratiti na kogeneraciju, odnosno proizvodnju i električne i toplotne energije u isto vreme jer je to, pre svega, veoma efikasno.\nZorana Mihajlović je ukazala na to da mnogi zakoni iz oblasti energetike i rudarstva u Srbiji nisu menjani više od šest i sedam godina, a da se za to vreme mnogo toga promenilo.\n– Sada se priča o energetici i životnoj sredini kao nečemu što ide zajedno, a pre sedam godina to nije bilo tako – rekla je ministarka. – Svi zakoni iz tih oblasti potpuno će biti promenjeni da bi se prilagodili novim „zelenim” agendama.\nPo njenim rečima, izmenama zakona biće napravljen prostor za potpunu digitalizaciju svega što se dešava u Ministarstvu rudarstva i energetike.\n– Neće više biti toga da se dostavljaju dokumenti, da se traže istražna prava, dozvole i rešenja, sve će biti elektronski, kao što postoji elektronska građevinska dozvola. Prilagodićemo se i svim evropskim direktivama kojima se do sada nismo prilagodili – rekla je Zorana Mihajlović.\n– Novitet u zakonima je i pravljenje velikog fonda za energetsku efikasnost, koji je do sada bio veoma mali i postojao u okviru Ministarstva, a reč je o malo novca u odnosu na mogućnosti da se podigne energetska efikasnost, i to i u domaćinstvima i u javnim zgradama – rekla je ministarka.\nOna je napomenula i da je plan da se najmanje novca u fond sliva iz budžeta, a mnogo više iz svih međunarodnih fondova koje možemo obezbediti.\n– U proseku se u Srbiji baci 40 odsto električne i toplotne energije zato što domaćinstva nisu dobro izolovana i imaju lošu stolariju – rekla je Zorana Mihajlović, i naglasila da će država kroz taj fond da postavi kao nacionalni cilj i nacionalnu politiku broj jedan smanjenje trošenja energije jer se o njoj mora voditi računa.


Šta ako prestane isporuka gasa iz Rusije? - Bizlife.rs\n09:16 Beograd , 25/01/2018\nUkoliko bi došlo do poremećaja u snabdevanju gasom, ili potpunog prekida isporuka ovog energenta tokom zime, najveće probleme imale bi Srbija, BiH, Makedonija, Finska i Estonija, pokazuje najnoviji izveštaj Evropske komisije o otpornosti evropskog gasnog sistema, piše portal Savez energetičara Srbije, a prenosi Politika.\nProblem bi tokom šest meseci, koliko zima traje, imale i pojedine evropske države, ali ne bi bile toliko ranjive kao istočne zemlje članice Evropske unije i Energetske zajednice. Analiza pokazuje da bi ovim zemljama u slučaju potpunog prekida isporuke nedostajalo od 80 do 100 odsto ovog energenta, s izuzetkom Srbije, jer domaća proizvodnja gasa pokriva četvrtinu ukupnih potreba, dok bi se druga četvrtina nadomestila iz domaćeg skladišta gasa „Banatski Dvor”. Odatle bi se, pokazuje ista analiza, nesmetano snabdevala domaćinstva i jedan broj toplana.\nZato Evropska komisija, predlaže Srbiji hitnu diversifikaciju snabdevanja, što u prevodu znači, izgradnju još jednog gasovoda kako bi gas dolazio i iz drugog pravca, a i kako bi se naša zemlja snabdevala i nekim drugim gasom, a ne samo ruskim. Evropska komisija je za potrebe ovog istraživanja pozvala sve članice Energetske zajednice Albaniju, Ukrajinu, Gruziju, Moldaviju, Srbiju, Crnu Goru, BiH, Kosovo da učestvuju u ovom „stres testu” i sprovode analizu na nacionalnom nivou. Ova analiza je samo još jedna opomena ovom delu Balkana, pogotovo Srbiji, da što pre reši pitanje izgradnje gasovoda Niš-Dimitrovgrad kako bi u slučaju gasne krize imala alternativu.\nIzvor: Politika, Savez energetičara Srbije\ngasovod GAS energenti isporuke rusije


Слога у Социјално економском савету града Крагујевца | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Sloga u Socijalno ekonomskom savetu grada Kragujevca\nSloga u Socijalno ekonomskom savetu grada Kragujevca\nIzvor: ritamgrada.rs, sloga.org.rs\nKragujevac, 26.12.2016. – Na danas održanoj sednici Socijalno ekonomskog saveta grada Kragujevca imenovani su novi članovi.\nU radu tog tela od sada će ulestvati i Jugoslav Ristić, predsednik Saveza samostalnih sindikata Kragujevca, Sandra Radosavljević, predsednica Sindikata gradskih uprava i Dragan Ilić, predsednik samostalnog sindikata “Zastava oružje“.\nPredstavnici sindikata “Sloga“ i “Nezavisnost“ moći će da prisustvuju sednicama i daju predloge ali bez prava odlučivanja.\nIako je uloga članova savetodavna, predsedavajući Branko Veljović, je istakao da je za Savet bitno da ima što bolju reprezentativnost i da je važno mišljenje svih udruženja i asocijacija, jer tek tada, rad je kvalitetniji i bolji.\nSavet je podržao i zahtev sindikata “Nezavisnost“ za povećanje zarada zaposlenima u komunalnom sektoru, konstatovali da je to pitanje koje se tiče republičke nadležnosti i uputili na Socijalno ekonomski savet Srbije.\nSednici su prisustvovali i predstavnici lokalne samouprave, članovi Socijalno ekonomskog saveta, Gordana Damnjanović član Gradskog veća za zdravstvenu i socijalnu zaštitu i Radomir Erić član veća za privredu.\nUdružene sindikate Srbije „Sloga“ predstavljao je potpredsednik USS „Sloga“, Predrag Đurić, koji je i predsednik Granskog sindikata zdravstva i socijalne zaštite „Sloga“.\nNAZAD: Protest Sloge zbog „spontanog okupljanja“ građana\nNAPRED: Sloga obeležila devet godina postojanja


Za subotu, 20. februar 2010. godine – Nadlanu.com\nZa subotu, 20. februar 2010. godine\nBEOGRAD, 20. februara 2010. (Beta) - Na naslovnim stranama današnjih izdanja beogradski dnevni listovi pišu o akciji MUP-a Srbije u kojoj je uhapšeno 50 direktora raznih preduzeća, o prijavi revizora protiv ministara zbog nenamenskog trošenja novca, kao i o slučaju Darka Šarića, osumnjičenog za šverc velike količine kokaina.\nALO - "Predozirala se Milica iz 'Operacije'", list piše da je Milica Majstorović završila na detoksikaciji u kragujevačkoj bolnici nakon što je popila veliku količinu tableta, a da je posle intervencije puštena kući. "Tadićevoj sekretarici ukradeno 'nešto važno'", o tome da je opljačkana službenica Predsedništva Srbije.\nBLIC - List donosi naslove "Rat srpske i crnogorske policije zbog Šarića" i "Pojedine prijave protiv ministara zastarele". Takođe piše da je počeo raspad narodnjačke koalicije i donosi naslov "Ilić se udaljava od Koštunice zbog pada rejtinga".\nVEČERNJE NOVOSTI - List piše da je u sedam gradova širom Srbije "uhapšeno 50 direktora". "Lutalice seju strah u školi", o tome da je čopor pasa za tri dana napao petoro žitelja Borče. "Skup sjaj dvora", o upozorenju revizora Ministarstvu kulture.\nDANAS - List preko cele vanredne naslovne strane ima lik dirigenta Zubina Mehte i donosi naslov "Mehta u Beogradu: 10. koncert". Na redovnoj naslovnici donosi naslov: "Poskupljuju fiksni telefon i kablovska". Intervju sa Slobodanom Homenom "Biće i zabrane stranaka". O dešavanjima u eparhiji raško-prizrenskoj list piše pod naslovom "Više vladika nezadovoljno uvođenjem administratora".\nKURIR - "Engleski pacijent", list piše da je britanski glumac Ralf Fajns koji češto dolazi u Beograd uhvaćen kako prelazi ulicu van pešačkog prelaza. "Vilovski će biti uhapšen", za list govori vladika Grigorije. "Podrška Šariću na Fejsbuku", o tome da je osnovana grupa fanova Darka Šarića, osumnjičenog za šverc velike količine kokaina.\nPOLITIKA - List piše na naslovnoj strani da "Monasi strahuju od povlačenja Kfora". Takođe donosi naslov "Jožef Kasa tuži svoju partiju". O postupku izrade udžbenika za osnovne i srednje škole list piše pod naslovom "Posao sa udžbenicima težak četiri milijarde dinara".\nPRES - List se bavi imovinom bivšeg premijera Zorana Živkovića i daje naslov "Živkoviću dali 'samo' 41 milion". Povodom podnošenja krivičnih prijava protiv bivših i sadašnjih srpskih ministara "Bruka i sramota - srpski ministri iznad zakona". Takođe donosi naslov da je u velikoj akciji MUP-a Srbije "Uhapšeno 50 direktora".


Korona virus utiče pogubno na putovanja i turizam - Daljine.rs\nKorona virus utiče pogubno na putovanja i turizam\nKorona virus je potpuno poremetio turizam, ali i druga putovanja. Od izbijanja epidemije vesti se šire brže od samog virusa, a radnici u turizmu, kao i cela industrija putovanja, trpe značajne gubitke. Koliki će gubici stvarno biti još niko ne može da pretpostavi sve dok je epidemija u toku, jer se korona virus još uvek širi, prvo po Aziji, onda po Evropi potom na čitav svet.\nZbog korona virusa poslovna putovanja bi mogla da izgube 560 milijardi američkih dolara ove godine, što je pad od 37 procenata u odnosu na prognozu globalnog rasta za 2020. godinu, jer se sastanci i događaji otkazuju, a kompanije ograničavaju putovanja kako bi zaštitile zaposlene.\nAmeričko udruženje za poslovna putovanja (Global Business Travel Association) saopštilo je da je dve trećine anketiranih članova odložilo bar nekoliko događaja, dok je 95 odsto suspendovalo ili otkazalo većinu ili sva putovanja u Kinu, a 23 odsto u evropske zemlje, poput Francuske, Nemačke i Italije u kojoj je od virusa moguće oboleo čak i Papa.\nVirus je u osnovi uticao na način na koji kompanije posluju, rekao je glavni operativni direktor asocijacije Skot Solombrino za Skift. “Ako se ovo pretvori u globalnu pandemiju, industrija će možda izgubiti milijarde dolara – što će imati negativan uticaj na celokupnu globalnu ekonomiju”, izjavio je Solombrino prošle nedelje.\nOva procena se odnosi pre svega na Kinu u kojoj će gubitak biti 400 milijardi dolara, a potom i na Evropu za koju se pretpostavlja da će gubitak biti 109 milijardi dolara. Samo u Evropi, otkazan je Svetski mobilni kongres u Barseloni (Mobile World Congress) koji je trebalo da se održi od 24. do 27. februara.\n“Uzimajući u obzir sigurnost i zdravo okruženje u Barseloni i zemlji domaćinu u ovom trenutku, GSMA otkazuje MWC Barcelona 2020 kongres, jer globalna zabrinutost u vezi sa epidemijom koronavirusas, problemi sa putovanjem i druge okolnosti onemogućavaju GSMA da održi događaj. Predstavnici grada domaćina poštuju i razumeju ovu odluku. GSMA i predstavnici grada domaćina će i dalje raditi zajedno i podržavaće se međusobno za MWC Barcelona 2021 događaj i buduća izdanja ovog kongresa”, rekao je Džon Hofman, direktor ovog događaja.\nSajam automobila u Ženevi je takođe otkazan, a švajcarska vlada je zabranila velike skupove na kojima učestvuje više od 1.000 ljudi kao prevetivnu meru protiv epidemije koronavirusa. Isto tako, ITB Berlin, vodeći svetski putnički i turistički sajam neće održati kako je najavljeno od 4. do 8. marta zbog epidemije korona virusa. “ITB Berlin i Messe Berlin u svojoj sada već 54 godine dugoj istoriji nikada pre nisu imali sličnu situaciju. Želimo zahvaliti svim izlagačima i partnerima širom sveta koji su proteklih dana i nedelja podržali ITB Berlin i radujemo se nastavku saradnje s našim partnerima na tržištu”, rekao je predednik nadzornog odbora Messe Berlin, Vulf-Diter Vulf.\nMnoge aviokompanije i grupe hotelijera upozorili su na pad zarade zbog izbijanja epidemije korona virusa zbog kojeg su smanjene ili otkazane mnoge rezervacije, a samo azijske ekonomije mogle bi ove godine izgubiti 105 do 115 milijardi dolara bruto domaćeg proizvoda od turizma, saopštila je holandska banka ING.\nKoliki će biti udar korona virusa na turizam i na svetsku ekonomiju uopšte, ostaje da se vidi – kada prođe epidemija\n“Pre izbijanja epidemije korona virusa videli smo solidne, visoke jednocifrene stope rasta rezervacija avio-karata. Nakon izbijanja epidemije, zbog sve veće zabrinutosti zbog epidemije korona virusa, neminovno je došlo do pada potražnje”, izjavila je analitičarka Dana Dune iz kompanije eDreams Odigeo sa sedištem u Barseloni. Ona kaže da su rezervacije preko ove kompanije porasle su za 8 odsto do 16. januara 2020. u odnosu na isti period prošle godine, ali onda je usledio pad rezervacija od 12 procenata u periodu između 22. i 25. februara za Italiju (pad za 35 procenata) i Kinu (pad od 92%). Pri tome Kina čini samo 1 procenat ukupnih rezervacija preko ove kompanije, a Italija 7 odsto, a u kompaniji nacvode da su na neki način “zaštićeni” jer posluju globalno.\nMeđutim, u kompaniji eDreams ne žele da predviđaju 2021. godinu kada su putovanja i rezervacije u pitanju i kažu da treba sačekati do juna kada će biti “mnogo više informacija o trajanju epidemije korona virusa”. Jovana Babić, urednik Daljine.rs portala navodi da je čak i broj poseta sajtu opao. “U poslednjih nedelju dana, nakon konstantnog rasta, prvi put smo zabeležili pad poseta. Izgleda da ljude manje interesuju putovanja zbog epidemije korona virusa”.\nMnogi navode da se turistička industrija od korona virusa neće godinama oproraviti, pogotovo zbog manjih poseta iz Kine. Samo u 2018. godini Kinezi su putovali u inostranstvo 150 miliona puta, potrošivši više od 277 milijardi dolara, sudeći prema podacima Svetske trgovinske organizacije. O snazi kineskih turista govori i podatak da 180 miliona Kineza poseduje pasoš, u odnosu na 147 miliona Amerikanaca. Što se Srbije tiče, ovo nije dobra vest jer naša država ostvaruje značajan broj poseta turista iz Kine.\nI dok se masovno odlažu putovanja, što poslovna što privatna, dok je epidemija korona virusa u toku, neki pokušavaju da iskoriste ovo stanje u Aziji, Evropi u Americi. Tako, zvaničnici aerodroma Ted Stivens Enkoridž i turistička organizacija najvećeg grada na Aljasci lobiraju kod avio-kompanija, agenata i turističkih agencija da presumere letove ka Aljasci, sve u cilju kako bi privukli sve one koji žele da lete u Aziju jer postoji rupa u potražnji kod onih turista koji su želeli da putuju u Kinu.\n“Turističke agencije koje su prodavali turističke aranžmane za Aziju primećuju značajna otkazivanja zbog korona virusa, ali ljudi s tim aranžmanima i dalje žele negde otputovati”, rekao je Džim Seznijak, menadžer aerodroma u Enkoridžu. “Ono na čemu radimo je privlačenje potražnje onih koji žele da putuju.“\nKorona virus zbog epidemije preti da uništi avio-saobraćaj


DRŽAVNA REVIZORSKA INSTITUCIJA POČINJE REVIZIJU JAVNOG DUGA REPUBLIKE SRBIJE\nIako su podneli na stotine prijava državni revizori izgleda nemaju baš veliku moć u društvu, jer je u javnosti već uvreženo mišljenje da se državne ili javne pare troše bez ikakve odgovornosti. Na to su ukazivali pojedini političari, ali i analitičari i predstavnici stručne javnosti.\n"Mislim da sada premašuje procenat od 45 odsto bruto domaćeg proizvoda, taj dug je 31. marta iznosio 14,6 milijardi evra", rekao je Sretenović.\nOn je najavio da će naredne godine biti uvedena revizija svrsishodnosti, koja podrazumeva ekonomičnost trošenja javnih sredstava i zahvaljujući njoj poreski obveznici znaće "kuda ide njihov dinar i kako se troši".\nSretenović kaže da je mogućnost nerealnog trošenja svedena na minimum zahvaljujući kontroli i njenim indikatorima.\n"Veoma važan indikator je postojanje budžetskog i računovodstvenog sistema koji podupire izvršenje zadataka i brine da su sve transakcije subjekata javnog sektora kao i njihova sredstva tačno i ažurno evidentirana "kaže Sretenović.\nSa ovakvim stavovima ne slažu se u Savetu za borbu protiv korupcije.\n"Najvažniji posao revizora je to da ceni celishodnost javnih nabavki jer se na to daju jako velike pare. Prema tome, sve dok revizorsko telo ne počne da vodi računa i ulazi u pitanje celishodnosti. mi nismo uradili ništa", kategorična je članica saveta Jelisaveta Vasilić.\nPredsednik odbora Agencije za borbu protiv korupcije Zoran Stojiljković smatra da je problem u funkcionisanju državnih revizora, kao i nekih drugih tela u neskladu njihovih prava i obaveza.\n''Prvo vas zakonski osnuju, na osnovu preporuka GREK-a i evropskih institucija, pa vam dugo ne stvore pretpostavke za rad, odnosno prostor, odgovarajuću opremu i relativno minimalan broj saradnika, da možete da se bavite određenim stvarima,onda vidite da nemate dovoljno ovlašćenja, pa tek kad podnesete prijave, koje se često ignorišu, počinje nešto da se dešava. Tek pod pritiskom javnosti pripadnici raznih elita počinju da menjaju svoje ponašanje", tvrdi Stojiljković.\nZbog kršenja zakona i lakog trošenja javnog novca podnesene su prijave protiv ministara, državnih sekretara, gradonačelnika, načelnika službi i rukovodilaca finansijskih službi.\nSADA SU NA POTEZU SUDOVI KOJI TREBA DA CENE MALOPRE POMENUTU SVRSISHODNOST TROŠENJA, NJEGOVU SUŠTINU I FORMU.


Vodič za zapošljavanje osoba sa invaliditetom\nOpšti problem nezaposlenosti i nepostojanje adekvatnih programa podrške i edukacije u procesu traženja posla, kao i brojne druge prepreke u okruženju, dovodi osobe sa invaliditetom u nepovoljnu situaciju kada je u pitanju pronaženje i zadržavanje na poslu.\nOva brošura trebalo bi da pomogne budućem zaposleniku i pruži mu korisne informacije o poslovnom okruženju u procesu traženja i pripreme za posao, kao i sve važne informacije o pravima i obavezama zaposlenog lica.\nBrošura predstavlja jednu vrstu vodiča i namenjena je svim osobama sa otežanim faktorom zapošljivosti, kao i zainteresovanim pojedincima i organizacijama koji su spremni da podrže program zapošljavanja te ciljne grupe.\nBrošura je deo aktivnosti projekta “Rehabilitacija i razvoj ljudskih resursa na integrisanom srpsko–mađarskom tržištu rada” koji ima za cilj zapošljavanje osoba sa invaliditetom putem ciljane i planirane edukacije, odnosno, formiranje službe podrške zapošljavanju.\nProjekat realizuje Pokrajinski sekretarijat za rad, zapošljavanje i ravnopravnost polova u okviru Susedskog programa Srbija-Mađarska.\nProjekat finansijski podržava Evropska unija, posredstvom Evropske agencije za rekonstrukciju.\nElektronsku verziju „Vodiča za zapošljavanje osoba sa invaliditetom” možete pogledati ovde.


Železara u avgustu najveći izvoznik iz Srbije – Semendria\n10. oktobar 2017. PRIVREDA – Izvor: eKapija – Smederevska železara, odnosno HBIS Grupa Srbija, u avgustu mesecu izbila je na prvo mesto liste srpskih izvoznika, rekao je savetnik kineske ambasade za ekonomske i trgovinske poslove Tang Sjaodong.\n– Prema statističkim podacima, u periodu od januara do avgusta ove godine izvoz je povećan za 82,3%, odnosno 382 mil EUR, a u avgustu je HBIS Grupa prestigla proizvođača automobila Fiat i postala prvi izvoznik u državi – rekao je Tang a prenose Smederevske novine.\nIstakao je da zaposleni HBIS Grupe iz Kine i Srbije zajednički rade da se pažnja lidera dve zemlje pretvori u konkretno delo i postane klasičan primer uspešne saradnje na novom putu svile.\nKineski investitor svakodnevno radi na unapređenju rada i organizacije u proizvodnim pogona i povećanju proizvodnje, sa ciljem da se železara transformiše iz regionalne u globalnu kompaniju. Ranije je najavljeno da će ove godine smederevska čeličana ostvariti profit veći od 20 mil EUR.\n« Otvara se SHOPPI Retail Park\nMonodrama „Lina, tvrđa od kamena“ u Centru za kulturu Smederevo »


Bogdanić: Moguće trezorsko poslovanje od sljedeće godine | Banjaluka.net\nBogdanić: Moguće trezorsko poslovanje od sljedeće godine\nMinistar zdravlja i socijalne zaštite Republike Srpske Dragan Bogdanić najavio je danas da bi trezorski sistem poslovanja u zdravstvu mogao biti uveden početkom naredne godine.\n-Mi smo se opredijelili da određenom broju, oko 60 zdravstvenih ustanova, damo grejs period od godinu dana uz obavezu da zaostale obaveze za poreze i doprinose plaćaju uz tekuće obaveze po porezima i doprinosima- rekao je Bogdanić novinarima u Banjaluci.\n-Opredijelili smo se i za potpunu centralizaciju nabavki od lijekova do sanitetskog materijala, hrane, energenata i servisa kako bi se napravile određene uštede, kao i da bi stvorili uslovi da sve zdravstvene ustanove i svi korisnici usluga bolnica imaju identičan kvalitet usluga- naveo je Bogdanić.\nDirektor FZO Darko Tomaš rekao je će sistem centralizovanih nabavki omogućiti manje troškove i efikasniji sistem nabavki, dodajući da će time prestati da postoji potreba rada lica u bolnicama na poslovima nabavki.\nOn je dodao da je u prošloj godini Fond sproveo više od 300 postupaka javnih nabavki u ukupnoj vrijednosti većoj od 80 miliona KM, kao i da revizija nije našla nikakve zamjerke na sprovedene nabavke.\nTomaš je rekao da centralizovane nabavke, koje će prema zaključku Vlade Srpske, organizovati i sprovoditi FZO za hranu, energente i servis za medicinsku opremu do sada ovaj fond nije radio, te da će biti potrebna dodatna edukacija za obavljanje tih aktivnosti.\nDirektor UKC Srpske Mirko Stanetić istakao je da je, kada je riječ o nabavci sanitetskog materijala i lijekova, u prošloj godini bilo neuporedivo manje oscilacija nego u prethodnom periodu, kao i da je sada manje zaposlenih u ovoj ustanovi za 83 lica, ali ne na uštrb zdravstvenog kadra.\nOn je naveo da su nastojanja u ovoj ustanovi da se administrativno-uslužne djelatnosti koje nisu dovoljno iskorištene svedu na najmanju moguću mjeru.\nStanetić je dodao da UKC u Srpskoj pruža 40 odsto od ukupnog broja svih bolničkih usluga, dok u ukupnim troškovima bruto plata učestvuje sa 42 odsto.


SEEbiz.eu / RS / Radoica Milosavljević kupio RTV Kanal M\nRadoica Milosavljević RTV Kanal M Dejan Mihajlović Mihajlović Paraćin\nRadoica Milosavljević kupio RTV Kanal M\nDatum objave: 01.07.2018. - 18:31:56\nPARAĆIN - Paraćinski poslovni sistem "Mihajlović" prodao je Radio-televiziju Kanal M, potvrdio je za N1 Dejan Mihajlović, dosadašnji vlasnik, prenosi UNS.\n"RTV Kanal M prodao sam kruševačkom biznismenu Radoici Milosavljeviću. To je moja lična odluka, sa ciljem da se profesionalnije usmerim ka ostalim delatnostima svoje firme", naglašava Mihajlović. Milosavljević je vlasnik mlekare, lanca trgovina, benzinskih pumpi i restorana.\nGodinama je RTV Kanal M imao ugovor sa opštinom Paraćin da plasira centralnu informativnu emisiju koju im dostavljaju iz info službe lokalne samouprave.\nNedavno se Dejan Mihajlović oglasio saopštenjem u kojem se ogradio od postupaka lokalnih vlasti na čijem se čelu se nalazi novi potpredsednik Demokratske stranke Saša Paunović.\n"Kako bismo ostali objektivni u našem izveštavanju i kako bi smo blagovremeno istinito informisali građane Paraćina moramo da se ogradimo od lokalne vlasti u opštini Paraćin. Zbog afera u koje su uključeni lokalni funkcioneri bliski predsedniku opštine Paraćin i potpredsedniku DS Saši Paunoviću, PS Mihajlović i RTV Kanal M naglašavaju da ne žele da budu saučesnici u neodgovornom ponašanju lokalnog rukovodstva Paraćina", saopšteno je tada.\nU izjavi za N1 predsednik opštine Paraćin Saša Paunović je potvrdio da ugovor o emitovanju opštinske informativne emisije na TV Kanal M ističe krajem godine.\n"Za 2019. opet ćemo raspisati konkurs. Možda bude neka druga televizija. Tvrdim da Kanal M nije prodat zbog poslovne odluke vlasnika, već zbog pritisaka kojima je bio izložen", dodaje Paunović.\nNovi vlasnik paraćinske radio-televizije Radoica Milosavljević je 2015. godine kupio osam srpskih medija, od kojih su dva, u međuvremenu ugašena, jedna privatizacija je poništena, a ni u jednoj nije obavljeno obavezno investiranje.


RTCG - Radio Televizija Crne Gore - Nacionalni javni servis :: Hronika :: Privedeno 17 osoba, povrijeđen policajac\n24. 06. 2020. 17:42 >> 19:07 26\nPrivedeno 17 osoba, povrijeđen policajac\nPripadnik policije povrijeđen je danas je u Budvi, gdje došlo do incidenta kada su okupljeni građani pripadnike policije zasuli kamenicama, dimnim bombama i drugim predmetima, saopšteno je iz Uprave policije. U Centar bezbjednosti Budva je zbog incidenta do sada privedeno 17 osoba.\nIz Uprave policije je saopšteno da su incidenti u Budvi počeli nakon što je vršilac dužnosti predsjednika Opštine Budva Vladimir Bulatović izašao ispred zgrade Opštine.\n"Danas je ispred zgrade Centra bezbjednosti Budva došlo do incidenta nakon što je vršilac dužnosti predsjednika Opštine Budva Vladimir Bulatović izašao ispred zgrade Opštine Budva, a kojom prilikom su okupljeni građani odmah počeli da ga zasipaju kamenicama i drugim predmetima, te da mu upućuju uvrjedljive riječi. Oni su sa ovakvim postupcima i ponašanjem nastavili i nakon što je Bulatović pokušao da uđe u svoje vozilo, u čemu su ga spriječili", piše u saopštenju.\nBulatović je, kako navode, službenim vozilom Uprave policije prevezen u zgradu Centra bezbjednosti Budva, a koje je opet bilo meta napada kamenicama i drugih predmetima.\n"Okupljeni građani, od kojih je određeni broj bio i u alkoholisanom stanju, na najgrublji način su ugrožavali bezbjednost ovog lica, ostalih građana kao i bezbjednost policijskih službenika izazivajući nerede. Uprkos tome što je policija u više navrata izdala naređenja i upozorenja da se okupljeni građani raziđu, oni su nastavili sa izazivanjem incidenata", navodi se.\nIstiču da su pripadnici policije ovom prilikom zasuti kamenicama i dimnim bombama , nakon čega je policija upotrijebila hemijsko sredstvo kako bi se uspostavio stabilan javni red i mir.\n"Takođe, na zgradi Centra bezbjednosti Budva kao i na zgradi Opštine Budva je nastala materijalna šteta. Oštećena su i službena vozila. Na ulicama ovog grada prevrnuti su kontejneri, te je polomljen i dio gradskog mobilijara", zaključuje se u saopštenju.\nO posljednjim dešavanjima u Budvi čitajte OVDJE\n"Svi da se pridržavamo mjera kako ne bi bilo zatvaranja"


Obuka za organizacije civilnog društva: Kako prepoznati zloupotrebe i kako se zaštititi - Uprava za sprečavanje pranja novca\nPočetna > Aktivnosti > Vesti > Obuka za organizacije civilnog društva: Kako prepoznati zloupotrebe i kako se zaštititi\nObuka za organizacije civilnog društva: Kako prepoznati zloupotrebe i kako se zaštititi\nKancelarija za saradnju sa civilnim društvom Vlade Republike Srbije u saradnji sa Ministarstvom finansija - Upravom za sprečavanje pranja novca, 18. aprila 2019. organizuje obuku: Kako prepoznati zloupotrebe i kako se zaštititi. Ova obuka se organizuje u okviru Projekta „Unapređenje kvaliteta i efikasnosti izveštavanja o sumnjivim transakcijama i ključnih funkcija Uprave za sprečavanje pranja novca“, koji finansira Evropska unija. Korisnik projekta je Ministarstvo finansija – Uprava za sprečavanje pranja novca, a projekat sprovodi konzorcijum koji predvodi KPMG.\nObuka je namenjena organizacijama civilnog društva (OCD), a njen cilj je unapređenje znanja i podizanje kapaciteta OCD u vezi sa potencijalnim rizicima od zloupotrebe neprofitnog sektora za finansiranja terorizma. Prikazom konkretnih mehanizama i alata kroz ovu obuku, biće pružena pomoć organizacijama civilnog društva da se zaštite od potencijalnih zloupotreba.\nTokom obuke biće predstavljeni i indikatori za procenu pretnji i ranjivosti neprofitnog sektora, kao i studije slučaja koje će približiti učesnicima potencijalne pretnje.\nMeđunarodna zajednica borbu protiv terorizma i sprečavanje njegovog finansiranja kroz neprofitni sektor ocenjuje kako značajan izazov. Prilikom ocene delotvornosti sistema jedne države, međunarodna organizacija FATF (The Financial Action Task Force) u svojim preporukama propisuje jasne kriterijume koji se odnose na neprofitni sektor. Od države se očekuje da na ove kriterijume odgovori, kako bi pokazala efikasnost u sistemu za sprečavanje pranja novca i finansiranja terorizma.\nProcena rizika od pranja novca i procena rizika od finansiranja terorizma, koju je Vlada Republike Srbije usvojila 31. maja 2018. godine, predstavlja dokument u kome su procenjene pretnje i ranjivost od pranja novca i finansiranja terorizma na nacionalnom nivou. Akcioni plan za sprovođenje preporuka iz procene rizika od pranja novca i procene rizika od finansiranja terorizma usvojila je Vlada Srbije i objavljen je u Službenom glasniku (broj 55/18) 16. jula 2018. godine.\nProcena rizika od finansiranja terorizma doneta je, pored ostalog, i sagledavanjem i analizom neprofitnog (NPO) sektora sa aspekta ranjivosti od finansiranja terorizma. Sam rizik na bazi kriterijuma Ranjivost od finansiranja terorizma ocenjen je kao srednji, a sagledan je i kroz nedovoljno efikasnu primenu pravnog okvira koja se odnosi na nadzor neprofitnog sektora i delimičnu neadekvatnost resursa potrebnih za borbu protiv finansiranja terorizma, kao i geografsko-demografske faktore.\nU skladu sa identifikovanim nedostacima i slabostima definisane su aktivnostima koje je neophodno sprovesti u narednom periodu u cilju smanjenja ranjivosti neprofitnog sektora od rizika finansiranja terorizma.


Okrugli sto: Mediji nemaju pravnu sigurnost kada objavljuju fotografije\nBeta 11. marta 2021. 13:35\nMediji nemaju pravnu sigurnost kada objavljuju fotografije da im ubrzo neće uslediti tužba i dug sudski proces, a na kraju i kazna od više hiljada evra, kazao je danas advokat Dušan Stojković na okruglom stolu „Uloga medija u zaštiti autorskih i srodnih prava“.\n„Njih čekaju fotografi i advokati sa softverima koji pretražuju medije i detektuju fotografije i kasnije imaju lak put do materijalne naknade zbog striktnosti autorskih pravila“, rekao je Stojković u onlajn debati koju su organizvali Asocijacija medija i Zavod za intelektualnu svojinu.\nStojković je upitao da li treba pružiti autorsku zaštitu svakoj fotografiji, profesionalnoj i amaterskoj.\nSudija Apelacionog suda u Beogradu Dragica Popesku ocenila je da rutinska fotografija ne može da bude autorsko delo, jer nema „ljudski pečat“.\nPredsednik Centra za razvoj fotografije Zvezdan Mančić istakao je da priča o zaštiti autorskih prava fotografa nije kompleksna, već da se namerno komplikuje.\nOcenio je da je opasna, tendenciozna i suštinski netačna floskula da fotografi ugrožavaju slobodu izražavanja ukoliko ne dozvoljavaju slobodnu upotrebu svojih fotografija.\n„Bitka koju smo vodili 20-30 godina, da se potpisuju autori fotografija bila je praktično nemoguća, bitka da se naplaćuju fotografije bila je nemoguća. (…) Bilo bi besmisleno da ukoliko do rešenja ne može da se dodje mirnim putem, da se ne podje pravnim putem“, naglasio je on.\nDirektor Novinske agencije FoNet Zoran Sekulić ocenio je da medijsko tržište ne postoji i da zarada na tržištu ne zavisi od kvaliteta sadržaja, već od političkog svrstavanja vlasnika medija na jednu od strana.\n„Ta pitanja (autorskih prava) neće moći da se regulišu dok medijsko tržište ne bude u boljem položaju i oslobodi se“, rekao je Sekulić.\nOn je ocenio da postoji razlika izmedju fotografa i fotoreportera, jer smatra da fotoreporter, u novinarskom kontekstu, stvara novinsku foto-vest.\n„Ne slika aparat nego čovek. Da bi čovek napravio kvalitetnu fotografiju da bi bila vest, on mora da bude obrazovan i informisan. Da ispuni tehničke i informativne uslove“, naglasio je on.\nSekulić je upitao da li je novinska vest treba da ima autorsku zaštitu, u kontekstu da je za vest moguće dobiti Pulicerovu nagradu.\nAdvokat Stojković je kazao da novinska vest ne treba da ima autorsku zaštitu, iako je moguće nagraditi je.\nDirektor Zavod za intelektualnu svojinu Vladimir Marić dodao je da vest nije zaštićena autorskim pravom, sve dok autor ne da „svoj pečat“.


U Mladenovcu počela najveća vežba Srbije i NATO za vanredne situacije - European Western Balkans\nAutor EWB 09. 10. 2018.\nBEOGRAD – U Mladenovcu je juče počela međunarodna terenska vežba upravljanja posledicama vanrednih situacija “SRBIJA 2018”, čijoj su ceremoniji otvaranja prisustvovali predsednik Srbije Aleksandar Vučić i generalni sekretar NATO-a Jens Stoltenberg.\nVežbu organizuju Ministarstvo unutrašnjih poslova – Sektor za vanredne situacije, i Evroatlantski koordinacioni centar za vanredne situacije NATO-a (NATO EADRCC).\nVežba će trajati do 11. oktobra na teritoriji Mladenovca, Sopota i Aranđelovca, navedeno je u saopštenju MUP-a.\nBritanska agencija Rojters izvestila je danas o vežbama NATO i Srbije nadomak Beograda, navodeći da je reč o “najvećim vežbama te vrste” u kojima učestvuju timovi za vanredne situacije naše zemlje i Severnoatlantske alijanse.\nU izveštaju iz Beograda, Rojters primećuje da su današnje vežbe usledile svega nekoliko dana nakon što su vazduhoplovne snage Srbije i Rusije održale obuku za borbene misije u vojnoj vazduhoplovnoj bazi kod Beograda.\n“Stotine vatrogasaca, spasilaca i medicinskih timova okupilo se danas nedaleko od Beograda kako bi se uhvatili u koštac sa simuliranim požarima, zemljotresima, saobraćajnim nezgodama i hemijskim katastrofama”, tako Rojters opisuje tekuće vežbe Srbije i NATO.\nBritanska agencija prenosi izjavu generalnog sekretara NATO Jensa Stoltenberga, koji je u Mladenovcu rekao da je svrha trodnevnih vežbi pružanja odgovora na vanredne situacije, pod nazivom “Srbija 2018”, da se našoj zemlji pokažu prednosti saradnje sa NATO.\nRojters navodi da je Srbija jedna od malobrojnih balkanskih država koje nisu u sastavu 29-člane Alijanse, te da je NATO ostao veoma nepopularan u našoj zemlji otkako je 1999. izveo vazdušnu kampanju kako bi srpske snage isterao sa Kosova.\nU izveštaju se, međutim, napominje da je Srbija potpisala sporazume o saradnji sa Alijansom i da učestvuje u redovnim zajedničkim manifestacijama i vežbama.\nRojters navodi i da Vlada u Beogradu balansira između težnje da se pridruži EU i bliskih veza s tradicionalnom saveznicom Rusijom.\n“Želim da se zahvalim generalnom sekretaru NATO zbog podrške u organizovanju ove vežbe i na činjenici da ni jednog sekunda, a imali smo duge razgovore, ni na koji način nije želeo da utiče na odluku Srbije, na njeno nezavisno i samostalno odlučivanje gde i kako želi da bude u budućnosti”, rekao je predsednik.\nAleksandar VučićJens StoltenbergNATOSrbija 2018\n[VIDEO] Dragojlović: Amandman o korekciji granica je uopšten stav


Fenerbahče zove Tošića, Prijović u jatu Orlova - SPORTSKI ŽURNAL\nU Bešiktašu čekaju znak Fudbalskog saveza Turske za angažovanje napadača\nDuško Tošić već nekoliko dana odmara u poznatom turskom letovalištu Antaliji, gde pregovara o potpisu ugovora sa tamošnjim istoimenim superligašem, ali lako može da se dogodi da se vrati u Istanbul.\nTurski mediji su objavili da je za 35-godišnjeg reprezentativca zainteresovan i Fenerbahče i da pokušava da ga preotme Antaliji.\nVeće šanse da angažuje nekadašnjeg srpskog reprezentativca ima Antalija. Tošić je tri sezone proveo u Bešiktašu, od 2015. do 2018. i prelazak u tabor ljutog rivala mogao bi da mu oteža život na Bosforu. Šanse za prelazak u Fenerbahče mu umanjuje i dolazak Simona Faleta iz Ajntrahta koji igra na istim pozicijama, levog štopera i levog beka.\nTošić ima ugovor sa Gvangžu RF do decembra, ali je kineski klub pristaje na sporazumni razlaz ako defanzivac pronađe novi angažman.\nAleksandar Prijović, napadač saudijskog Itihada, prihvatio je uslove za potpis ugovora sa Bešiktašem.\nZa realizaciju transfera je istanbulskom klubu još neophodna dozvola Fudbalskog saveza Turske.\nBešiktaš je u letnjem prelaznom roku potrošio veliku sumu novca za dovođenje pojačanja i transfer Prijovića preti da ugrozi propise finansijskog fer-pleja. Zbog toga je rukovodstvo Bešiktaša kontakltirali Arbitražnu komisiju i zatražilo dozvolu da kupe reprezentativca Srbije.\nŽeljko Pavlović · 10 januar, 2020 21:12


Na prelazima obavezni lična karta ili izvod sa fotografijom - Kosovo Online\nNa prelazima obavezni lična karta ili izvod sa fotografijom\n6. Avgust 2019. • 11:16\nIzvor: Kosovo Online/RTK2\nIzvor: foto: RTK2\nNekoliko građana koji su koristili prelaze između Srbije i Kosova svedoče da nije omogućen prelazak licima koja su tokom prelaska posedovala samo pasoše izdate od strane Policijskih uprava (PU) gradova u Srbiji.\nJedan od sagovornika koji je hteo da ostane anoniman je rekao da maloletnoj osobi koja je posedovala samo pasoš izdat od strane PU u Nišu nije omogućeno da pređe prelaz Merdare.\n1. Stanovnici svake strane treba da budu u mogućnosti da slobodno putuju u okviru ili preko teritorije druge strane.\n2. Svaka strana će primenjivati, čim to bude bilo operativno izvodlјivo, sistem ličnih karata za putovanja stanovnika druge strane preko granice/administrativne linije.\n3. Svaka strana može primenjivati sistem kojim će lične karte biti praćene pisanim 'ulaznim/izlaznim' dokumentima za stanovnike druge strane koji žele da tranzitno putuju u treću zemlјu.\nprelazi dokumenta lična karta\nAbazi: Nijedan srpski kamion neće ući ako nema dokumenta "Republika Kosovo"


Gradnja stanova smanjena za 55,4 odsto - BGnekretnine blog\nGradnja stanova smanjena za 55,4 odsto\ngradnja novih kuća, izgradnja socijalnih stanova, masovna stambena gradnja, nadogradnja, stanogradnja\nNovosti 029 Nov 2012\nPrema broju izdatih građevinskih dozvola, u septembru je prijavljena izgradnja 761 stana s prosečnom površinom 72,7 kvadratnih metara (m2), za 55,4 odsto manje nego u istm mesecu prošle godine, objavio je Republički zavod za statistiku (RZS).\nOd ukupnog broja stanova u novim stambenim zgradama, 22,8 odsto će biti građeno u zgradama s jednim stanom, s prosečnom površinom 118,6 m2, a 71,2 odsto u zgradama s tri i više stanova, a njihova prosečna površina biće znatno manja i iznosiće 55,6 m2.\nU septembru je ukupno izdato 683 građevinskih dozvola, za 8,3 odsto manje nego u septembru 2011, a indeks predviđene vrednosti radova manji je za 0,3 odsto.\nPosmatrano prema vrsti građevina, izdato je 77,2 odsto dozvola za zgrade i 22,8 odsto za ostale građevine.\nUkoliko se posmatraju samo zgrade, 69,8 odsto odnosi se na stambene i 30,2 odsto na zgrade sa drugom namenom, dok se kod ostalih građevina najveći deo odnosi na cevovode, komunikacione i električne vodove- 83,3 odsto.\nPredviđena vrednost radova novogradnje u septembru iznosi 92,9 odsto od ukupno predviđene vrednosti radova.\nNajveća građevinska aktivnost zabeležena je u Južnobanatskoj oblasti, 59,2 odsto od predviđene vrednosti novogradnje.\nSlede Beogradska oblast, 9,6 odsto, Sremska oblast, 4,6, Južnobačka oblast 4,2 i Jablanička oblast četiri odsto, dok se učešća ostalih oblasti kreću do 2,9 odsto.


RTS :: Dačić sa Lavrovom, Tilersonom i Klimkinom uoči sastanka OEBS-a\nPolitika Dačić sa Lavrovom, Tilersonom i Klimkinom uoči sastanka OEBS-a\nčetvrtak, 07. dec 2017, 10:44 -> 16:09\n"Doći će 24. februara, na jubilej godišnjice diplomatskih odnosa Rusije i Srbije", najavio je Dačić.\nDačić je izjavio da je američkom kolegi rekao da je neophodno da se naprave određeni strateški dogovori i da je u tom smislu Srbija spremna da otvoreno razgovara sa novom američkom administracijom.\n"Te promene u američkoj politici mogu da naprave samo predsednik, potpredsednik i ministar spoljnih poslova. Oni koji su iz starog establišmenta nisu ni sposobni za tako nešto jer brane svoju politiku iz devedesetih", rekao je Dačić Tanjugu posle susreta sa Tilersonom na marginama Saveta ministara OEBS-a.\nDačić je podsetio da je Srbija, 100 godina posle strateškog partnerstva i zajedništva iz Prvog svetskog rata sa SAD, bila u situaciji da je ratuje sa Amerikom.\n"Razgovor sa Tilersonom je bio otvoranje vrata da se početkom iduće godine napravi jedan bilateralni sastanak sa njim", ukazao je Dačić.\n"Ministar za Evropu Velike Britanije želeo je da nam prenese da njegova zemlja za kraj jula sprema Samit EU i Zapadnog Balkana, koji će biti u Londonu. Pozvao je da, ako imamo neke posebne zahteve, to iznesemo", rekao je Dačić.\nInače, glavni grad Austrije danas je centar svetske diplomatije, pošto se u njemu održava Savet ministara OEBS-a na kojem učestvuje 41 šef diplomatije, među kojima su i američki i ruski, Reks Tilerson i Sergej Lavrov.\nUkrajinska kriza, ali zasigurno i jučerašnja odluka SAD da prizna Jerusalim kao glavni grad Izraela, biće glavne teme diskusija na zasedanju OEBS-a.\nDačić će, kako je najavljeno, na marginama dvodnevnog skupa imati niz bilateralnih sastanaka sa ministrima država učesnica OEBS-a.\nZvanični Beč najavljuje da će Savet ministara biti u znaku "zajedničkog savladavanja bezbednosnih izazova".\nSavet ministara počeće plenarnom sednicom, na kojoj će se obratiti predsedavajući Kurc i generalni sekretar OEBS-a Tomas Greminger.\nNakon toga slede izjave ministara, a na listi govornika najzanimljiviji medijima su Lavrov na trećem mestu i Tilerson na petom.\nSavet ministara OEBS-a održava se pod velikim merama bezbednosti, uz angažovanje više od 2.000 policajaca i zatavranje ulica oko Palate "Hofburg", u kojoj je sedište te međunarodne organizacije.\nAustrija će, predsedavanje OEBS-u, od 1. januara predati Italiji.\n(četvrtak, 07. dec 2017, 20:06)\n(četvrtak, 07. dec 2017, 15:59)\n(četvrtak, 07. dec 2017, 15:33)


Pojedini politički predstavnici kosovskih Srba izjavili su da se strategija za integraciju severa ne treba izričito odbacivati, a posebno u delu koji se odnosi na vladavinu zakona. Oni pozivaju Beograd da sagleda realno stanje, a Prištinu da ne nameće strategiju.\nNa Kosovu se nastavljaju reakcije na strategiju za integraciju severa Kosova i stavove Vlade Srbije povodom toga. Politički predstavnici Srba koji žive i rade južno od Ibra kažu da je integracija severa Kosova prihvatljiva, ali da su potrebne dodatne konsultacije posebno sa lokalnim Srbima.\nRada Trajković, doskorašnja potpredsednica Srpskog nacionalnog veća Kosova, ističe da Srbi malo veruju kosovskim institucijama ali da ipak treba tražiti rešenje problema. Ona predlaže poseban status za sever.\n“Ja mislim da sever Kosova treba da ima specijalni status, ja bih ga nazvala distrikt koji bi bio prostor koji bi na jedan način mirio Srbe, srpsku državu i institucije u Prištini, koji bi bio most saradnje a ne most novih sukoba i razaranja,” smatra ona.\nMinistar za Kosovo Goran Bogdanović izjavio je da je plan o integraciji neprihvatljiv ne samo za sever već i za druge delove Kosova u kojima su Srbi većina. Reagujući na ovakav stav Beograda, Trajkovićeva kaže:\n“Nije Beograd totalitaran što se tiče svog razmišljanja da sve partije razmišljaju na isti način. Ja ne bih prihvatila decidno opredeljenje da je neprivatljiva integracija severa Kosova koja bi podrazumevala modalitet koji bi bio na jedan način, ako ne rad Albanaca onda rad Srba južno od Ibra, imamo institucionalne veze i sa Prištinom pre svega na polju vladavine prava.”\n“Neko bi kazao da Beograd ide na podelu što ja ne verujem. Prosto Beograd nema hrabrosti da progovori ono što treba da bude realnost, to je nedostatak hrabrosti, ali ne percepcije kakvo rešenje treba da bude normalno da bi vodilo stabilnosti regiona”, istakla je Trajkovićeva.\nSrpske partije koje imaju svoje poslanike u Skupštini Kosova žele da budu deo strategije, te kritikuju i Beograd i Prištinu.\nSlaviša Petković, predsednik Srpske demokratske stranke Kosova, smatra da se kasni u planovima za integraciju severa. On naglašava da se mora uspostaviti red i zakon, ali se moraju konsultovati sve strane.\n“Moj stav je gde god treba da zavlada vladavina prava tu je treba uspostaviti bez kompromisa jer zakon mora da bude zakon i tu nema kompromisa da li je to sever ili jug ili istok, to je nebitno. Ali za svako zaostalo ili zapušteno pitanje kao što je sever moramo da prilazimo vrlo pažljivo uz konsultacije," kaže on.\nPrema rečima Petkovića, Beograd nema jasnu strategiju i doprinosi podeli među kosovskim Srbima. Petković kaže da su srpski organi vlasti više izvor problema nego rešenja, dok sa druge strane ni Priština ne nudi ništa konkretno.\n“Nisu funkcionalne nego samo neki broj ljudi ima neke privilegije. Taj broj ljudi je vrlo mali u odnosu na ukupan broj Srba koji žive na Kosovu. Zbog toga kažem da te institucije polako gube smisao. Ali s druge strane institucije u Prištini ne pokazuju želju ili volju već samo deklarativno šta i ako,” rekao je Petković.\nIako se ne zna kada će početi sprovođenje, definisane su oblasti u kojima će se rešavati problemi – vladavina zakona, formiranje nove opštine Severna Mitrovica, organizovanje lokalnih izbora u tri opštine na severu, kao i socio-ekonomski razvoj.\nU međuvremenu Vlada Kosova je imenovala Iljbera Hisu za koordinatora za ostvarivanje strategije za sever Kosova.


RTCG - Radio Televizija Crne Gore - Nacionalni javni servis :: Politika :: Kampanja širenja lažnih vijesti nema dodirne tačke sa informisanjem\nDPS 13. 01. 2020. 22:53 >> 22:55 3\nIntenzivna kampanja lansiranja lažnih vijesti i njihovog širenja, čime se uznemiravaju građani i pokušavaju izazvati panika i neredi, nema dodirne tačke sa informisanjem i pravom javnosti da zna, saopšteno je iz Demokratske partije socijalista (DPS).\nIz te stranke kazali su da sve one koji smatraju da su medijske manipulacije legitiman novinarski izraz, žele da podsjete da sloboda izražavanja ima ograničenja propisana Ustavom, zakonom, profesionalnim kodeksom, javnim interesom i poštovanjem ljudskih prava.\n"Intenzivna kampanja lansiranja lažnih vijesti i njihovog širenja, čime se uznemiravaju građani i pokušavaju izazvati panika i neredi, nema dodirne tačke sa informisanjem i pravom javnosti da zna", rekli su iz DPS-a.\nTo je, kako su ocijenili, vid specijalnog rata koji vode pojedini centri, preko osoba koje se sakrivaju iza novinarskih legitimacija, sa krajnjim ciljem destabilizacije Crne Gore, širenja panike i ugrožavanja bezbjednosti građana.\n"Čudi da takozvana strukovna udruženja, nevladine organizacije i građanske partije, kao i sami novinari koji drže do svog digniteta, nijesu pravovremeno osudili intenzivno plasiranje lažnih vijesti, kako se to očekuje od odgovornih subjekata u društvu", kazali su iz DPS-a.\nPosebno, kako su rekli, imajući u vidu da su neki od njih izvodili novinare pred tužioce i sudije kada su njihovi privatni ili partijski interesi bili ugroženi.\nDPS, kako su naveli, daje podršku državnim organima da se odupru svakoj vrsti pokušaja narušavanja stabilnosti i ugrožavanja sloboda i prava građana da budu pravovremeno, tačno i istinito informisani.


Javno - istrazivanja - Svetska banka ćuti o detaljima tendera za Tamnavu\nNovinar: Gordana Andrić\nTamnava, 16. novembar 2014.\nVučić je novinare BIRN-a na konferenciji za štampu 9. januara nazvao “lažovima”, a da pritom nije demantovao nijednu konkretu tvrdnju iz teksta, nakon čega su provladini mediji ovu organizaciju i njene zaposlene etiketirale kao „reketaše“, „lobiste“, „strane agenture“, „špijune“ i „novinarsku mafiju“.\nSvetska banka dodala je ulje na vatru kada je njen portparol za Srbiju Vesna Kostić 12. januara odbacila izveštavanje BIRN-a i rekla da je "veoma neprijatno iznenađena" radom BIRN-ovih novinara.\nOna je ranije istog dana, rekla novinskoj agenciji “Tanjug” da su stručnjaci banke detaljno pregledali dokumentaciju, proces i sve odluke po ovom tenderu, i to "sveobuhvatnije nego na bilo kom dosadašnjem projektu finansiranom u Srbiji" i utvrdili da je "sve učinjeno u skladu sa važećim propisima i praksom".\nDokumenta Svetske banke takođe pominju “reviziju” tenderskih procedura.\nKada se BIRN 12. januara obratio sedištu Svetske banke u Vašingtonu sa zahtevom da mu se obezbedi kopija izveštaja revizije tenderskog procesa i zatražio pojašnjenje po mnogim tačkama, portparol Svetske banke u Vašingtonu odgovorila je: “Mogu da potvrdim da je nabavka sprovedena u skladu sa srpskim Zakonom o javnim nabavkama. Kako ovaj projekat zahteva hitnost, Svetska banka se saglasila s tim da uzme u razmatranje finansiranje poslova ispumpavanja vode u skladu sa srpskim Zakonom o javnim nabavkama.\n“Što se tiče vaših pitanja o procesu podnošenja ponuda i izboru izvođača, molim vas da se obratite EPS-u, kao i u vezi sa vašim zahtevom za razgovor o detaljima tenderske procedure, s obzirom na to da je EPS nadležan za implementaciju projekta”.\n3. Kako je Svetska banka nadgledala ovaj tender? Ko je bio zaudžen ispred Svetske banke?\n3. Da li je Svetska banka znala da se rumusnkom partneru u konzorcijumu koji je dobio ugovor, “Ness Proiect Europe”, trenutno sudi u Rumuniji zajedno sa nekolicinom političara i biznismena zbog traženja mita od kompanija u okrvirnom iznosu od milion evra radi dodeljivanja javnih ugovora za čišćenje snega u periodu od 2010 do 2013. godine? Da li je ovo u skladu sa propisima Svetske banke?\nKljučne tačke BIRN-ovog istraživanja\nTender se našao u centru medijske oluje nakon što je BIRN obelodanio podatke o srpskoj kompaniji “Energotehnika – Južna Bačka” i njenom partneru, rumunskoj firmi “Neš”, kojima je dodeljen ugovor vredan 15 miliona evra za ispumpavanje 14 miliona kubika vode iz rudnika Tamnava.\nBIRN-ovo istraživanje otkrilo je da, iako je jedan od uslova tendera bio da ponuđači moraju da imaju najmanje jednu relevantnu referencu na poslovima ispumpavanja velikih voda, ni jedan ni drugi član konzorcijuma koji je pobedio na tendru nije imao prethodno iskustvo na takvim poslovima.\nPrethodni rad kompanije “Energotehnika – Južna Bačka” bio je vezan za održavanje dalekovoda u Srbiji, dok je “Neš” građevinska firma. Direktor srpske kompanije, Dragoljub Zbiljić, potvrdio je za BIRN da njegova firma nije imala iskustva u poslovima ispumpavanja velikih voda.\nIstraživanje je takođe otkrilo da se protiv Zbiljića vodi postupak pred sudom u Kragujevcu zbog utaje poreza. Protiv njega se zbog istih optužbi vodi i istražni postupak u Novom Sadu.\nIstraživanje je dalje pokazalo da konzorcijum ne samo što nije imao iskustva u poslovima ispumpavanja velikih voda, nego da zapravo nije ni izveo sve radove za koje je angažovan od strane EPS-a. Umesto toga, ovaj konzorcijum je angažovao holandsku firmu “Van Hek” koja je izvela veći deo radova.\nHolandska kompanija, specijalizovana za ove poslove, ponudila je svoje usluge srpskim zvaničnicima u maju kada je zemlja pogođena poplavama, ali nije angažovana u direktnim pregovorima, što srpski zakon dozvoljava u hitnim i vanrednim slučajevima.\nTekst je obelodanio da je EPS, koji je raspisao tender, sa ispumpavanjem vode mogao da otpočne ranije da je izabrao izvođača u direktnim pregovorima.\nMreža je kontaktirala nekoliko srpski institucija, uključujući i EPS, postavljajući pitanja o tenderu i o izboru ponuđača kojima je dodeljen ugovor, ali su one odbile da odgovore na pitanja.\nKada je BIRN kontaktirao kancelarije Svetske banke u Beogradu 23. i 25. decembra kako bi dobio dodatne informacije o firmama koje su pobedile na tenderu, portparol je novinare uputio na EPS kao izvor informacija.


Izložba slika Dragice Tasić u galeriji „Sanja“ | GO Čukarica\nIzložba slika Dragice Tasić u galeriji „Sanja“\nU subotu je Sremčica bila centar umetničkog života na Čukarici, gde se veliki broj posetilaca okupio na otvaranju izložbe slika Dragice Tasić u galeriji „Sanja“. Izložba pod nazivom „San u boji livade“ je realizovana delom u zatvorenom galerijskom prostoru, a delom u bajkovito uređenom dvorištu, okruženom zelenilom i zanimljivim skulpturama.\nPrisutne je ispred organizatora UG \_\_"Kreativa plus\_\_" pozdravila Snežana Radovanović, predsednik Udruženja, a nakon toga je Dragana Ristić dala svoj osvrt na umetničko stvaralaštvo autorke izložbe. U pratećem muzičkom programu nastupio je deo orkestra gitara „Rok cirkus“, dve učenice kineskog odeljenja filološke gimnazije i gosti iznenađenja.\nUdruženje građana „Kreativa plus“ je od 2013. godine priredilo dugi niz događaja (koncerte klasične, xez i etno muzike kada je gostovala Bilja Krstić sa Vokalnom radionicom Bistrik; zatim izložbe, male modne revije, poetske večeri i mnoge druge kulturne manifestacije).


Pobednicima pehari, medalje i diplome -\nMeđu seniorima pobedio je Dušan Anđelković (STK „Vranje”), ispred Ivice Stankovića ( „Kragujevac Spin”) na drugom, i Igora Živkovića („Stoni” Niš) i Dragana Jovića („Josip Kolumbo” Niš), koji dele treće mesto.\nU kategoriji juniora prvi je Ilian Ivanov iz Bugarske, drugo mesto osvojio je Stefan Ignjatović („Lužnica” Babušnica), a treće su podelili Filip Marković („Kruševac”) i Aleksa Đorđević („Lužnica”). U konkurenciji juniorki najbolja je Kristina Ivanova iz Bugarske. Drugo i treće mesto pripalo je stonoteniserkama „Lužnice” – Ljubici Nikolić i Anđeli Ognjanović.\nU kategoriji kadeta prvak je Aleksa Mitić („Medijana” Niš), dok se na drugo mesto plasirao Saša Janković („Hajduk Veljko” Negotin). Među mlađim katetima trijumfovao je Branislav Smiljković („Kruševac”), a drugi je Emil Vankov iz Bugarske.\nOrganizator takmičenja, Opštinski stonoteniski savez, nagradio je pobednike peharima, medaljama i diplomama, dok su svi učesnici dobili zahvalnice.\nPrevious Post:Podrška pri pokretanju biznisa je presudna\nNext Post:Kroz predan rad do prepoznatljivog brenda


Vilson: Rezolucija opterećuje odnose Srbije i SAD\nPotpredsednik Atlantskog saveza SAD Dejmon Vilson\nDejmon Vilson, potpredsednik uticajnog Atlantskog saveta Sjedinjenih Država ovde u Vašingtonu, kaže u intervjuu za Glas Amerike da rezolucija o Kosovu koju je Srbija podnela Generalnoj skupštini Ujedinjenih nacija ima negativan uticaj na odnose Beograda i Vašingtona.\n„Predlog rezolucije perpetuira i produžava neizvesnost, što po mom mišljenju ne doprinosi pojašnjavanju situacije oko Kosova. Situacija je pretvorena u glavobolju za neke zemlje kao i određene teškoće u pogledu američko-srpskih odnosa i nastojanja da se ti odnosi podignu na viši nivo. Mislim da su potpredsednik Bajden i drugi pružili prijateljsku ruku Srbiji. Međutim, rezolucija je faktor koji sada komplikuje stvari.“\nVilson je nastavio:\n„To nas vraća u prošlost, ometa odnose i, u stvari, predsedniku Tadiću otežava da ostvari prave odnose sa predsednikom Obamom i nastavi svoje odnose sa potpredsednikom Bajdenom.“\nPovodom niza nedavnih poseta američkih i evropskih zvaničnika Srbiji, Vilson je istakao da je veoma važno da stav Amerike i Evropske unije bude precizno predočen.\n„Nejasnoće stvaraju utisak kod nekih u Beogradu da preduzimanje ovakvih koraka može da prodje bez posledica, jer smatraju da mogu da iskoriste razlike koje postoje, naročito među Evropljanima. Lično smatram da to samo podstiče lažne nade u Beogradu. Stvari se neće promeniti na Kosovu, što Srbija treba da uvaži. Što se tiče nekoliko nedavnih poseta zapadnih zvaničnika Beogradu, mislim da je njihov cilj bio da podsete Srbiju da treba da odustane od fokusiranja na Kosovo i da se najzad okrene pravoj budućnosti.“\nIstraživanja javnog mnjenja ukazuju da običan građanin Srbije priželjkuje pridruživanje Evropskoj uniji, a predsednik Tadić uživa poverenje upravo zato što je razradio uspešnu strategiju za ostvarenje te ideje. Međutim, stvari više nisu iste, tvrdi Vilson:\n„Sadašnja strategija vlade u Beogradu potpuno potkopava Tadićevu prvobitnu strategiju. Lično smatram da postoji politička kalkulacija da pošto učlanjenje u Evropsku uniju iziskuje još dosta vremena, Srbija može da nastavi politiku pritiska na Kosovo i u međuvremenu možda uspe u otvaranju nekakavih razgovora o podeli Kosova. Mislim da bi mnogo veće izglede na uspeh imala politika fokusiranja na ulazak u evropski blok.“\nU Vašingtonu se sve češće čuju glasovi onih koji ne vide razliku između politike predsednika Tadića i nekih nacionalistički orijentisanih stranaka u Beogradu, kaže Vilson.\n„Postoji rizik da taktika Srbije otuđi ključne političke aktere u Vašingtonu i Briselu. Ruka koja je pružena Beogradu mogla bi da bude povučena. Ne verujem da bi srpski građani dobro primili dalje odlaganje evropske integracije svoje zemlje.“\nMedjutim, prema Vilsonovoj oceni, sektor odbrane i bezbednosti je mnogo spremniji na reforme i evropsku integraciju od političkog vođstva Srbije.\n„Mislim da je vojska bila konstruktivna snaga u društvu Srbije, kao i da doprinosi razvoju dobrih odnosa sa Zapadom. Odnosi i saradnja vojske, policije i obaveštajnih službi naše dve zemlje su veoma snažni. Američka strana to ceni i poštuje. To je samo znak da su faktori koji su nekada bili angažovani na Kosovu krenuli napred i prihvatili da sarađuju sa SAD, Evropom, pa i NATO-m.“\nPo rečima našeg sagovornika, angažovanje policije i bezbednosnih snaga Srbije, znatno doprinosi rešavanju problema korupcije i kriminala u regionu, što pomaže i susedima Srbije na njihovom putu ka Evropskoj uniji. Srbija bi takav konstruktivan stav mogla da iskoristi za sopstveno, neometano pridruživanje zajednici evroatlantskih zemalja, zaključio je Vilson.


Projekt vrijedan 2 miliona i 157 hiljada eura finansirat će Delegacija EU iz sredstava IPA 2015, namijenjenih razvoju sektora pravosuđa u BiH.\nIzgradnja objekta površine 2.686 m2, koji bi trebao biti u funkciji za godinu dana, povjerena je konzorciju kompanija “Almy Gradnja”, “Almy” i “Deling” iz Zenice, a nadzor će vršiti zenička firma “Aksa”. Planovi i dinamika izgradnje objekta predstavljeni su na prezentaciji u upravi KPZ-a u prisustvu premijera Mirze Ganića i ministra pravosuđa i uprave Nebojše Nikolića.\n“Razvoj sektora pravosuđa je među prioritetima Vlade i ovom prilikom se zahvaljujem institucijama EU koja je osigurala sredstva za ovaj kapitalni projekt. Investicije imaju punu podršku Vlade, jer pokreću domaći sektor građevinarstva i ekonomiju Zeničko-dobojskog kantona, a paralelno se proširuju zatvorski kapaciteti sukladno propisima EU”, kazao je premijer Ganić.


Beta 23. juna 2015. 08:15\nPredstavnici vlasti SAD i Kine počeli su sinoć u Vašingtonu redovni godišnji dijalog, koji obe strane ocenjuju kao „iskren i direktan“, o mnogim pitanjima, kao što su hakerski napadi, pomorski sukobi, poštovanje ljudskih prava, saradnja u borbi protiv klimatskih promena, Iran i Severna Koreja.\nAmerčki državni sekretar Džon Keri i ministar finansija Džejkob Lev razgovarali su sinoć na radnoj večeri s šefom kineske diplomatije Jangom Đijećijem i potpredsednikom kineske vlade Vangom Jangom. Danas i sutra su predviđena još dva sastanka.\nTo je sedmo izdanje „strateškog i ekonomskog dijaloga SAD i Kine“, godišnji sastanak koji se naizmenično održava u Pekingu i Vašingtonu.\n„Želimo da proširimo bilateralnu saradnju u vezi s mnogim međunarodnim pitanjima kao što su privredni razvoj, klimatske promene, humanitarna pomoć i zaštita okeana“, izjavio je portparol Stejt departmenta Džon Kirbi.\nAmeričke vlasti su pozdravile „koordinaciju američke i kineske politike prema regionalnim pitanjima kao što su Iran, Irak, Sirija, Severna Koreja i Avganistan“.\nKineska agencija Sinhua javila je da su SAD i Kina „posebno angažovane u oblasti bezbednosti“.


Slika: GREGOR from Pixabay\nEnglesko-australijski rudarski gigant Rio Tinto završava pripreme za transport pilot postrojenja za preradu jadarita iz Australije u Srbiju, čime će biti još jedan korak bliže otvaranju rudnika.\nPilot postrojenje za preradu jadarita razvijeno je u istraživačkom centru Rio Tinta u Melburnu, odakle će krenuti put Srbije, prenela je agencija Reuters, i dodala da će putovanje trajati više od dva meseca.\nJadarit je jedinstvena ruda litijuma koja je pronađena u Srbiji, pa je zbog toga Rio Tinto, kako su saopštili predstavnici ove kompanije, morao da razvije posebnu metodu prerade i pilot postrojenje. Način prerade je jedna od glavnih nepoznanica u celom projektu i razlog za strahovanje stručnjaka i građana da će otvaranjem rudnika i preradom jadarita biti narušen kvalitet zemlje, vode i vazduha u Srbiji.\nRio Tinto bi transport postrojenja trebalo da započne u narednih nekoliko nedelja\nRio Tinto je nedavno izdvojio 2,4 milijarde dolara za izgradnju rudnika i preradu jadarita i najavio da će nastaviti da kupuje zemljište i radi na dobijanju potrebnih dozvola. Srpske vlasti, takođe, ispunjavaju preduslove za ovu investiciju, pa je Skupština grada Loznica pre nekoliko dana usvojila novi Prostorni plan grada koji sadrži i projekat „Jadar“, kompanije Rio Tinto.\nStotine ljudi okupilo se ispred lokalnog parlamenta, izražavajući nezadovoljstvo, ali odbornici su ipak usvojili dokument. Vest o dopremanju pilot postrojenja za preradu litijuma u Srbiju iz Australije, koju je objavio Reuters, sigurno će dodatno povećati ogorčenje građana, koji jasno izražavaju svoje protivljenje rudniku.\nRio Tinto bi trebalo da završi pripreme za transport pilot postrojenja za preradu jadarita u narednih nekoliko nedelja, prenela je novinska agencija.\nČetiri kontejnera opreme, kako se navodi, putovaće do Srbije više od dva meseca.\nRio Tinto je pronašao način za isplativu preradu litijuma iz rude jadarita\nPilot pogon za preradu jadarita razvijen je u istraživačkom centru kompanije u Melburnu, gde je razvijena ekonomski isplativa metoda za dobijanje litijuma, naveo je Reuters.\nInače, ćerka firma Rio Tinta u Srbiji – Rio Sava Exploration, još u novembru 2020. je saopštila da je tehnologija za preradu jadarita testirana u pilot-postrojenju u istraživačkom centru u Australiji.\nProdanović: Rio Tinto je našao metod koji je najbolji mogući\nKasnije je Vesna Prodanović, direktorka firme Rio Sava Exploration, izjavila da će se u postrojenju za preradu dobijati borna kiselina, natrijum-sulfat i litijum-karbonat, koji se koristi za proizvodnju baterija za električna vozila.\nOna je navela da nigde u svetu ne postoji ruda kao što je jadarit, pa zato proces njegove prerade ne može da se poredi sa drugim procesima koji se koriste, ali Rio Tinto je našao metod koji je najbolji mogući sa stanovišta ekstrakcije i smanjenih uticaja na životnu sredinu.\nPrerada je najrizičniji deo u postupku eksploatacije litijuma iz jadarita\nU intervjuu za Balkan Green Energy News, Dragana Đorđević, naučna savetnica u Institutu za hemiju, tehnologiju i metalurgiju (IHTM) Univerziteta u Beogradu, izjavila je da će se ruda tretirati koncentrovanom sumpornom kiselinom na temperaturi od 250 stepeni, što ujedno čini i najrizičniji deo u postupku eksploatacije litijuma iz jadarita, jer je neophodno obezbediti veliku količinu vode i energije.\nPare agresivnih kiselina, koje će se koristiti za ekstrakciju litijuma i njegovo prevođenje u litijum karbonat, će otparavati u atmosferu i nagrizati zeleni pokrivač, a takođe i pluća i kožu ljudi i životinja, rekla je ona, i dodala da ukoliko se bude koristila i fluorovodonična kiselina razvijaće se ekstremno toksični gas silicijum fluorid koji će takođe odlaziti u atmosferu i predstavljati stalni rizik po zdravlje ljudi i životinja.\nPočetna » Vesti » Životna sredina » Rio Tinto iz Australije doprema u Srbiju pilot postrojenje za preradu jadarita\nHurlimanLo / 03.08.2021.\nDabogda se Brod prevrnuo bagro okupatorska


Faktor | Vlada RS: Odobreno pola miliona KM za opremu za prikupljanje plazme\nVlada RS: Odobreno pola miliona KM za opremu za prikupljanje plazme\n08.10.2020. / 16:50\nVlada Republike Srpske donijela je Odluku o odobravanju 503.000 KM, kao dodatna sredstava za sufinansiranje projekta "Nabavka opreme potrebne za prikupljanje plazme od osoba koje su preboljele COVID-19", iz donatorskih sredstava Vlade Republike Srbije.\nOva odluka donesena je na danas održanoj sjednici u Banjoj Luci, a nosilac projekta je Javna ustanova Zavod za transfuzijsku medicinu Republike Srpske.\nVlada je usvojila Izvještaj o radu Kompenzacionog fonda RS za period maj-septembar 2020. godine kada su donesena 42 zaključka kojima je odobreno 55.716.136,29 KM za saniranje posljedica i poteškoća nastalih usljed širenja zarazne bolesti izazvane virusom korona.\n- Vlada RS danas je donijela Odluku o 14. emisiji obveznica u periodu ratnih dejstava od 20. maja 1992. do 19. juna 1996. godine. Četrnaesta emisija obveznica za izmirenje ratne materijalne i nematerijalne štete, ukupne vrijednosti 5.825.691 KM, bit će registrovana u Centralnom registru hartija od vrijednosti 20. oktobra – saopćeno je iz Vlade RS.\nDonesena je i odluka o sufinansiranju projekata nerazvijenih i izrazito nerazvijenih jedinica lokalne samouprave, kojom se odobrava isplata finansijskih sredstava nerazvijenim i izrazito nerazvijenim jedinicama lokalne samouprave, za sufinansiranje projekata, u ukupnom iznosu od 166.100,93 KM. Navedena sredstva bit će utrošena za sufinansiranje različitih projekata u općinama Čajniče, Bosanski Šamac, Vlasenica, Kalinovik, Pelagićevo, Jezero, Rogatica i Rudo.\nUsvojena je Informacija o realizaciji zajedničkih projekata rješavanja stambenih pitanja izbjeglica, raseljenih lica i povratnika.\n- Republički sekretarijat za raseljena lica i migracije u okviru svojih redovnih aktivnosti u saradnji sa Ministarstvom za ljudska prava i izbjeglice BiH, Fondom za povratak i lokalnim zajednicama realizuje zajedničke projekte u cilju rješavanja stambenih pitanja raseljenih lica, izbjeglica i povratnika. Navedena aktivnost odvija se kroz četiri zajednička projekta i to: Regionalni Program stambenog zbrinjavanja (RSP), Projekat zatvaranja kolektivnih centara i alternativnih smještaja putem osiguranja javnih stambenih rješenja - CEB2, Projekat rekonstrukcije stambenog fonda (Saudijski razvojni fond - SAF) i Projekat rekonstrukcije stambenog fonda - OPEC (Fond za međunarodni razvoj - OFID). Zajednički projekti finansiraju se iz donatorskih i kreditnih sredstava – navedeno je u saopćenju.\nDodaje se da je ovim projektima planirano je da se kroz individualnu stambenu izgradnju i izgradnju stanova u stambenim zgradama na području RS i Federacije BiH iz kategorija raseljenih lica, izbjeglica i povratnika ukupno zbrine 3.144 porodica, a do sada je zbrinuto 1.316 porodica. Preostalih 1.828 porodica planirano je da se zbrine do kraja 2022. godine, do kada je predviđeno i trajanje zajedničkih projekata.\n- Planirana vrijednost projekata koje implementira Republički sekretarijat za raseljena lica i migracije na području RS-a iznosi 115.600.000 KM - stoji u saopćenju.\nVlada RSkoronavirusprikupljanje plazme\nU Kantonu Sarajevo 17 novozaraženih, četvero preminulih od koronavirusa\nRamić posjetio povratnike u Nevesinju: Stanovnici sela Kljuna i Gornja Bijenja lakše dočekuju zimu


Poleteli konji vrani - Novi Bečej - Online\nPoleteli konji vrani\nStevan Davidović\tLetopis 1996\nUTORAK, 27. avgust 1996. godine dan uoči Velike Gospojine, krsne slave Novog Bečeja, bio je topliji od ijednog avgustovskog dana ove godine. Međutim, nije to bila prepreka Novobečejcima, a njihovim gostima, da već od jedanaest sati na prekrasnom keju na Tisi zauzmu što bolje mesto u iščekivanju da počne Treća revija paradnih konja.\nPočelo je sve još u ranim jutarnjim satima, kada su vredni paori novobečejski, dok je još hladovina na ulazu u grad čekali svoje goste, učesnike ove manifestacije na koju je prijavljeno 177 zaprega.\nPoseban dekor ovoj svečanosti bili su novobečejski tamburaši koji su himnom ovog grada, koju je još za prvu reviju ispevao pesnik Pavle Janković - Šole "Hej komšije sa svih strana..." dali signal da ova, sve poznatija turističko - spotska manifestacija može da počne.\nPozdravnoj reči predsednika Skupštine opštine Dragana Belića, prethodilo je, kako je to uobičajeno kad su u pitanju krsne slave, rezanje slavskog kolača, kao i beseda paroha Srpske pravoslavne crkve Ljubomira Stojanovića, profesora na Bogosavskom fakultetu u Beogradu.\nGovorio je na otvaranju i mr Georgije Dujin predsednik Konjičkog kluba "Vranjevo".\nPotom, kao na filmskoj traci, krenula je predivna reka jednoprega i dvoprega kojih je na ovoj manifestaciji bilo i najviše. Tim divnim četvoronožnim stvorenjima, koji su paorima uvek bili najdraži prijatelji divili su se novobečejci i svi ostali gosti, od kojih izdavajamo dve delegacije gradova - pobratima: Knjaževca i Mezetura iz Mađarske koje su predvodili čelni ljudi Srbislav Đorđeviđ i dr Piroška Bagdan.\n"Poleteli" su zatim Soko, Dana, Lasta, Stornela, Jadran... Na sve strane samo uzdasi i divljenje ovim lepotanima. Ni žiriju koje je predvodio "živa legenda konjarstva" Milan Maksimović, nije bilo lako, na kraju evo i pobednika po kategorijama.\nU jednopregu sve počasti dobio je Ferenc Galčik iz Kikinde, u dvopregu Antal Tot Vašarheljfi iz Kelebije, a na veliku radost domaće publike u tropregu trijumfovao je Nebojša Ostojić. U četvoropregu velika konkurencija, pa su odlučile nijanse, Vidosav Mojsin iz Melenaca je pobedio ispred Milana Nosonjina iz Kumana i Nebojše Ostojića iz Novog Bečeja.\nPetopreg je posebna disciplina koju neguju Novobečejci, a nepisana je pravilo da je pobednik petoprega ujedno i najbolji u generalnom plasmanu. Konkurencija je bila izuzetno žestoka, ne znaš čija je zaprega lepša, na kraju pobeda je pripala Novobečejcu Bogomiru Vujackovu.\nMada je zvanični deo priredbe bio okončan preko 4000 gledalaca je još uvek na svojim mestima, svi su u iščekivanju najavljenog dvanaestoprega koji do sada na ovim prostorima još niko nije vozio. I kada se sve nekako smirilo, a na zapadu sunce već lakšavalo iz prvih nagoveštaja sumraka pojavljuje se dvanaestopreg Branislava Vlaškalina "Ben Hura" novobečejskog.\nDvanaest lepotana, dostojanstveno prođoše glavnu tribinu i umah se uzdasi stopiše sa oduševljenjem. Bio je to nagoveštaj da se još jedna uspešna manifestacija privodi kraju, a Bane vozi i samo komanduje, a Drina, Estika i Lasta 1 ga slušaju i gordo gaze.\nSpuštena je tako zavesa na jedan dan nezaboravan, na dan kada je Branislav Vlaškalin, bivši državni rekorder u dizanju tegova, danas jedan od najpoznatijih članova Konjičkog kluba "Vranjevo" sa svojim dvanaestopregom otišao pravo u istoriju ovog grada, koji sa ponosom ističe svojih devet stotina godina postojanja.\nPrevious article: Obrazovanje i društvena briga o deci\tPrev\nNext article: Privreda\tNext\nSport 136 Bočar 14 Pozorište 2 Giga Jovanović 3 Crkve 24 Branislav Kiselički 13 Vranjevo 24 Prof.dr Duško Letić 4 Genocid 11 Industrija 5 Ljiljana Bognić 3 Zanati 1 Muzej 6 Novine 6


Peugeot najprodavaniji na proteklom Sajmu automobila u Novom Sadu\n29 Okt 2008 - 11:42 Domaće tržište Link\nNa upravo završenom 8. Sajmu automobila u Novom Sadu (od 21. do 26. oktobra) kompanija Verano Motors (www.verano.rs) je prodala 61 automobil, dok je od početka sajamske akcije ukupno prodato 200 Peugeot modela.\nSajamska akcija trajaće inače do 31. 10.2008. u svim prodajnim salonima Verano Motorsa i kod ovlašćenih dilera (ljubiteljima Peugeota je tako model 206 Sedan dostupan već od 10.650 evra sa PDV-om, uz uštedu od 1.100 evra. Peugeot 308 je u ponudi od 17.990, uz uštedu od 880 do 1.870 evra, a Peugeot 206 uz uštedu od 700 do 1.000 evra može da se kupi za 11.190 evra).\nU kompaniji Verano Motors su izuzetno zadovoljni ukupnom prodajom, a posebno ističu činjenicu da su svi modeli Peugeota bili veoma traženi. Ova izuzetna prodaja ostvarena je zahvaljujući sajamskoj akciji i posebnim povoljnostima kupovine, uz koje je kupcima Peugeota obezbeđen popust do 2500 evra.\n„Zahvaljujući dobroj strategiji i našim specijalnim akcijama, svaki sajam završavamo sa izuzetnim rezultatima pa tako i svaku prethodnu godinu završavamo sa porastom prodaje u odnosu na prethodnu. Iako smo tek ušli u poslednji kvartal 2008, možemo da predvidimo uspešnu završnicu i ove godine u skladu sa planovima, a to je da isporučimo 4000 vozila.“ – istakao je Boško Šuković, direktor prodaje kompanije Verano Motors.


BANJALUKA – Uprava za indirektno oporezivanje (UIO) BiH trebalo bi u februaru da u posao izgradnje graničnog prelaza na mostu Svilaj uvede firmu “Niskogradnja”, a u međuvremenu Savjet ministara BiH obezbijediće dodatnih sedam miliona KM za ovaj projekat.\n“Procedura je završena i čim vremenski uslovi dozvole izvođač radova će biti uveden u posao. Od Savjeta ministara BiH još ranije smo dobili garancije da će nedostajuća sredstva za izgradnju graničnog prelaza kod Svilaja biti obezbijeđena”, rekao je za “Nezavisne” Ratko Kovačević, načelnik Odjeljenja za komunikacije UIO BiH.\nGranični prelaz na mostu Bratunac – Ljubovija procijenjen je na oko 14,5 miliona KM, dok je izgradnja samog mosta koji je finansirala Srbija koštao oko 13 miliona evra. Taj most završen je prije više od dvije godine, ali još nije u funkciji, dok je gradnja mosta kod Svilaja preko rijeke Save koštala malo manje od 54 miliona KM, ali most neće biti u funkciji najmanje godinu dana od uvođenja izvođača radova u posao. Nezavisne novine\nTagovi: gradnjamost svilajsavjet ministara bihuio bih


Komunalna policija nasilno oterala Rome sa igrališta? - Dnevni list Danas\nPočetna » Novo » Društvo » Komunalna policija nasilno oterala Rome sa igrališta?\nKomunalna policija nasilno oterala Rome sa igrališta?\nPripadnici Komunalne policije u sredu su sprečili romsku decu, u pratnji roditelja, da se igraju na otvorenom dečjem igralištu na beogradskom Kalemegdanu, tvrde iz pokreta „Respekt – Srbijanci i Srbijanke“, prenosi N1.\n2Piše: Danas Online/ FoNet 19. maja 2017. 20.22\nKako se navodi u saopštenju ove nevladine organizacije, dostavljenom uz snimak incidenta, pripadnici Komunalne policije su bez ikakvog povoda zahtevali da se nekoliko romskih porodica skloni sa svojom decom iz parka Kelemegdan.\n„Ovakavo rasističko ponašanje u centru Beograda je nedopustivo, i žalosno je što se mora konstatovati da je u Srbiji poslednjih pet meseci povećan broj napada na romsku populaciju, i za preko 300 odsto je povećan broj ekscesnih slučajeva, broj slučajeva diskriminacije i rasizma, ksenofobije i stereotipa“, konstatuje pokret „Respekt – Srbijanci i Srbijanke“.\nU saopštenju se traži suspenzija komunalnih policajaca i krivična odgovornost kompletnog rukovodeeg kadra Komunalne policije Beograd, ističe se na N1.\nKomunalna policija: Izašli smo na poziv građana\nIz Komunalne policije su za N1 rekli da su pripadnici te službe na Kalemegdan došli na poziv građana koji su prijavili da Romi na neprimeren način koriste sprave koje se nalaze na igralištu.\nKako je rečeno za N1, komunalni policajci nisu nikoga oterali, niti pisali prijave, već su roditelje dece upozorili da treba da se ponašaju drugačije kako se deca ne bi povredila i da ne bi došlo do oštećenja i uništenja sprava.\nDodaje se da su, posle usmenog upozorenja koje su izrekli komunalni policajci, romska deca nastavila da se igraju sa roditeljima, a pripadnici Komunalne policije su otišli sa igrališta na Kalemegdanu.\nOmerović: Brutalan rasistički čin\nPredsednik skupštinskog odbora za ljudska i manjinska prava Meho Omerović saopštio je, povodom snimka na kojem se vidi da je romskoj decu zabranjeno da se igraju u parku, da je reč o “brutalnom, šovinističkom i rasističkom” činu.\n“Zabranjivati deci da se igraju u parku, samo zato što su romska, je brutalan, šovnisticki i rasisticki čin. Ovakvo skandalozno i sramotno ponašanje komunalne policije Beograda je postupak bez presedana”, ocenio je Omerović u pisanoj izjavi, prenosi N1.\nZatražio je od nadležnih organa i da hitno utvrde odgovornost onih koji, kako navodi, javno i svesno krše zakon.\nIvanišević: Kazniti komunalne policajce\nPorazno je i sramotno saznati da i danas, u 21. veku, postoje ljudi koji vrše diskriminaciju po bilo kom osnovu, a još je poraznije to što su u ovom slučaju žrtve diskriminacije bila deca romske nacionalnosti, ocenio je državni sekretar Ministarstva rada Nenad Ivanišević.\nIvanišević, koji je i predsednik Saveta za unapređenje položaja Roma i sprovođenje Dekade uključivanja Roma i Romkinja u Srbiji, reagovao je situaciju u kojoj je Komunalna policija u sredu sprečili romsku decu, u pratnji roditelja, da se igraju na otvorenom dečjem igralištu na beogradskom Kalemegdanu.\nDete, bez obzira koje je rase, vere ili socijalnog statusa, treba da ima pravo na srećno detinjstvo, a igra je sastavni deo njegovog odrastanja. Ko ste vi da mu to uskratite? Deca nisu kriva što su se rodila pripadajući nekoj manjinskoj grupi, a još manje su kriva što su htela sa se igraju ujednom od beogradskih parkova, poručio je Ivanišević u pisanoj izjavi.\nZamolio bih nadležne organe da komunalni policajci koji su izvršioci ovog žalosnog čina budu adekvatno kažnjeni jer ne smemo dozvoliti da u našem društvu i našoj zemlji neko demonstrira silu nad nedužnom decom, naglasio je on.\nLSV: Nedopustiv postupak komunalne policije\nPotpredsednik Izvršnog odbora Lige socijaldemokrata Vojvodine (LSV) Aleksandar Marton poručio je danas da svaki vid diskriminacije, netrpeljivosti i govora mržnje mora biti najoštrije sankcionisan, bez obzira da li ovakvo ponašanje dolazi od građanki i građana, političara, huligana ili komunalnih\nNedopustiv postupak Komunalne policije Beograda, kojim se pripadnicima romske nacionalne zajednice brani korišćenje igrališta na javnim površinama, upozorenje je za sve institucije i organe Srbije, koji štite ljudska i manjinska prava, ocenio je on.\nkomunalna policija, romi\n22. maja 2017. u 23.27\nUkiniti tu Komunalnu policiju jer ja od nje nista ne vidim pozitivno nego samo sukobi sa gradjanima i kontrola karata u javnom prevozu.Grad je prljav, divlja naselja i gradnja na svakom koraku , parkiranje gde se ko snadje i t d. Uostalom zasto sluze komunalni inspektorati i inspektori kao i konrolori u javnom prevozu?\n01. juna 2017. u 14.51\nŠta se ovi odmah hvataju za neku " nepravdu" naravno da ako divljaju i ne ponašaju kako treba to treba sprečiti.


Predstavnici 15 kompanija iz Poljske žele saradnju sa firmama iz RS-a - Akta.ba\n28.08.2018. 09:11 / Izvor: Akta.ba\nRepubliku Srpsku jučer su posjetili predstavnici 15 kompanija iz Poljske sa kojima je tom prilikom oko 25 domaćih preduzeća pokušalo da ugovori saradnju.\nDelegaciju su činila 22 privrednika iz sektora tekstilne, kozmetičke i prehrambene industrije, potvrdili su za Akta.ba iz Ministarstva za ekonomske odnose i regionalnu saradnju Vlade RS.\n"Ovaj biznis forum rezultat je konkretizacije saradnje prema Sporazumu o saradnji između regije Donje Šleske, Republika Poljska i Vlade Republike Srpske, koji je potpisan 26.02.2018. godine, u Vroclavu. Forum je otvorio mogućnost da domaća preduzeća iskoriste šansu da se upoznaju sa kolegama iz Poljske i ugovore buduće saradnje", rekli su iz Ministarstva.\nU pitanju su preduzeća Biblioteka Ubrań, Lilla Mai, Nat Vita, Liquid Tehnologies, ReInnspirations Monika Rejnuś, Resibo, Oleowita, Terara, Runoland, Kosmed, Duke, Technotex, Maxitrade, Medacol i Oil for Life.\nIz Ministarstva za ekonomske odnose i regionalnu saradnju kažu kako svakodnevno rade na uspostavljanju kontakata između domaćih i stranih preduzeća, kako putem promotivnih kampanja, tako i putem predstavništava RS u inostranstvu. Spoljnotrgovinska razmjena između Republike Srpske i Poljske za prošlu godinu iznosi 69 miliona eura, a nadaju da će se ona ovom saradnjom povećati.\nOvu posjeta organizirana je od strane Privredne komore RS i Republičke agencije za razvoj malih i srednjih preduzeća a u okviru Evropske mreže preduzetništva.\nMinistarstvo za ekonomske odnose i regionalnu\n550 South Tryon Street Charlotte 28202-1904 North Carolina


Jeftini letovi iz Tureira do Srbije - Avio karte Tureira Srbija - eSky.rs\nAvio karte do Srbije\nAvio karte iz Tureira do Srbije\nPretražite letove iz Tureira do Srbije\nProverite najbolje prilike za letove iz Tureira do Srbije\n✔ Postoje li posebne ponude za letove iz Tureira do Srbije na eSky.rs?\n✔ Mogu li se pobrinuti za osiguranje prilikom rezervacije leta iz Tureira do Srbije?\n✔ Ako rezervišem let iz Tureira do Srbije, mogu li da rezervišem ujedno i smeštaj?\n✔ Koje avio-kompanije nude letove iz Tureira do Srbije?\nBudite sigurni, da na eSky.rs ponuda letova iz Tureira do Srbije uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Francuske Polinezije Jeftini letovi iz Francuske Polinezije Jeftini letovi za Bora Boru Jeftini letovi sa Bora Bore Jeftini letovi za Varšavu Jeftini letovi iz Varšave\nJeftini letovi do Francuske Jeftini letovi iz Francuske Jeftini letovi do Cozumel Intl Airport Jeftini letovi od Cozumel Intl Airport


Koalicija za slobodu pristupa informacijama: Pokrenuti postupak izbora Poverenika za informacije (21.10.2011.)\nKoalicija za slobodu pristupa informacijama poziva Odbor za kulturu i informisanje Narodne Skupštine, da što pre uputi predlog za izbor Poverenika za informacije od javnog značaja I zaštitu podataka o ličnosti. Na osnovu člana 30 Zakona o slobodnom pristupu informacijama od javnog značaja, jedino je ovaj skupštinski odbor ovlašćen da pokrene postupak izbora. Aktuelnom povereniku prvi sedmogodišnji mandat ističe 22. decembra 2011. U slučaju da do tog datuma ceo postupak izbora ne bude sproveden, Srbija bi neko vreme ostala bez rukovodioca ove važne institucije. Imajući u vidu mogućnost da zbog (ne)zvaničnog početka izborne kampanje rad skupštine bude blokiran, ova opasnost postaje još veća.\nBudući da postupak kandidovanja nije bliže uređen, Koalicija predlaže da Odbor da spisak svih kandidatura za ovu funkciju koje bude razmatrao učini javnim, kao i podatke o kvalifikacijama kandidata i da ih brižljivo razmotri pre nego što formuliše svoj predlog.\nPošto Zakon dopušta mogućnost reizbora aktuelnog poverenika (Rodoljub Šabić), Koalicija smatra da bi njegov ostanak na ovoj funkciji i u narednih sedam godina bio najbolje rešenje, imajući u vidu dosadašnje izuzetne rezultate ovog državnog organa u ostvarivanju prava na pristup informacijama, ugled u javnosti koji poverenik lično uživa, kao i prethodne ocene same Narodne skupštine o radu ove institucije.


Sastanak ili redovne kosultacije Saveta bezbednosti UN o izveštaju šefa UNMIK-a Joakima Rikera i generalnog sekretara UN Ban Ki Muna o radu Civilne misije UN na Kosovu, završen je bez konkretnih odluka. Analitičari ističu da se od debate nije mnogo ni očekivalo pošto se radi o redovnim konsultacijama, a i činjenica da su članicama Saveta bezbednosti bila potrebna tri sastanka kako bi se dogovorili o formatu sednice govori da podele u pogledu pitanja Kosova unutar tog tela još uvek nisu prevaziđene. Predsednik Srbije Boris Tadić pozvao je Savet bezbednosti UN da donese odluku o nastavku pregovora o budućem statusu Kosova.\nNekadašnji diplomata Simeon Pobulić, kaže za RSE, da sednice Saveta bezbednosti na kojima se ne donose jasni zaključci ne predstavljau ništa neobično:\n“Takve sednice se održavaju, nije to slučaj samo sa nama. To je prosto, mogu reći, normalno. E sad, da li je nešto trebalo da se dogodi ili ne, mogu reći da ni to nije moralo. Ali, ono što jeste korisno u celoj stvari jeste to da se pruži prilika svim stranama da kažu šta misle jer dogovor još nije zaključen. Prema tome, u toj fazi, bolje je da se što više otvoreno razgovara, nego da to bude zamrznuto u nekom stanju gde ne možete da čujete ama baš ništa”.\nNina Dobrković, članica Foruma za međunarosne odnose, kaže za RSE, da bi ozbiljnija analiza sednice Saveta bezbednosti, na kojoj se raspravljalo o stanju na Kosovu, zahtevala više podataka o tome na koji način su vođeni razgovori i iza zatvorenih vrata :\n“Ono što mi ne znamo jeste to kako je tekla diskusija na Savetu bezbednosti, ni kakava je bila ni koliko dugo je trajala, odnosno, ne znamo na koji način je komentar Vlade Srbije na Rikerov izveštaj dobio mesto u svim tim razgovorima bilo na samoj sednici bilo u kuloarima sednice. To su isto sve jako važne stvari. U UN ta politika se vodi raznim kanalima jer tu su i te neformalne konsultacije jako bitne i u tom kontekstu bi trebalo posmatrati i ovo naše nastojanje da se pregovori nastave”.\nUpravo zahtev predsednika Tadića da se pregovori nastave izazvao je dilemu u delu srbijanske javnosti. Zapravo, da li nakon svih pokušaja i insistiranja srpaka strana ima načine da albansku stranu vrati pregovorima?\nSimeon Pobulić ističe da takvo rešenje, istina modifikovano, ne treba olako odbacivati:\n“Ne bih stavio ruku u vatru da nekih pregovora neće biti. Ono što mislim da je istina je da pregovora neće biti onakvih kakvi su bili do sada, u tom formatu i u toj organizaciji. Nešto će se drugo dogoditi, a šta će se drugo uraditi to je stvar onih koji imaju najveći uticaj u SB, jer mi jesmo opčinjeni našim problemom, ali mi smo sitna stvar”.\nAli, na pitanje da li će se dalje debate u vezi sa kosovom uopšte odvijati u Savetu bezbednosti, Nina Dobrković kaže:\n“To je veoma teško reći, zato što imamo problem nesaglasnosti među samim članicama Saveta bezbednosti. One, po prirodi stvari, ako ne mogu da postignu saglasnost, trude se da se to što manje vidi. Izbegavaće da se na dnevni red stavi pitanje oko kojeg ne mogu da se slože jer žele da izbegnu veto. Koliko goda da imaju to pravo one se retko oslanjaju na veto. E sad, mi ne znamo kako će to teći jer to se mora rešavati u konsultacijama koje su van sastanaka i zvaničnih dnevnih redova”.\nIpak, za Simeona Pobulića, upravo takvo stanje u kome nema konkretnih rešenja, jasno govori o tome da su neke opcije još uvek otvorene:\n“One su otvorene sve do trenutka kada neko bude povukao potez posle koga nema više povratka, ali mislim da takav potez, u ovom trenutku, ne može niko da povuče što ne mislim da nam je neka velika prednost. Ne raešavanje nije prednost, rešavanje je prednost”.\nStatus treba rešiti van Saveta bezbednosti\nJučerašnja sednica Saveta bezbednosti UN je pokazala da se status Kosova treba rešiti van Saveta bezbednosti UN, ocenjuju predstavnici institucija Kosova. Zamenik premijera Ram Manaj ističe kako je sednica bila pozitivna za Kosovo jer su na njoj predstavljena pozitivna dostignuća, kako od strane šefa UNMIK-a, takođe i od premijera i drugih učesnika na sinoćnjem sastanku.\n„Jučerašnja sednica Saveta bezbednosti UN-a još jednom je, ja mislim i konačno, potvrdila da se rešenje statusa Kosova treba tražiti van Saveta betbednosti UN-a. To potvrđuje i izjava američkog ambasadora Halilzada.“\nManaj je ocenio veoma pozitivnim stavove većine članova Saveta bezbednosti UN da nema više prostora za pregoovre o statusu Kosova i da sada treba nastaviti kretanje ka slanju misije EU na Kosovu. I portparol predsednika Kosova Xhavit Beqiri ocenjuje da je sednica Saveta bezbednosti UN na kojoj se raspravljalo o Kosovu pokazala da je Savet bezbednosti zatvorio ovo pitanje i da se rešenje za Kosovo treba pronaći drugim putem, van Saveta bezbednosti:\n„Kao što je nekoliko puta do sada rekao predsednik Sejdiu, Kosovu je potrebno hitno rešenje, kako zarad prošlosti takođe i zarad budućnosti. Kosovo ne može da bude talac različitih blokada, makar se radilo i o Rusiji, već je potrebno jasno definisati status, nezavisnost prema predlogu međunarodnog posrednika Martija Ahtisarija“.\nBeqiri ističe da su institucije Kosova podržale i pozdravile dolazak misije EU na Kosovu, kao što su pozdravile i prisustvo snaga NATO-a. Rešavanje konačnog statusa Kosova će se dogoditi nakon izvesnog vremena, sada se ide na rešavanje budučeg statusa i zapadnoevropske zemlje će preduzeti mere da blokiraju uticaj Rusije na tok rešavanja statusa, time što će odlučivanje o statusu izmestiti van Saveta bezbednosti UN-a, kaže potpredsednica Srpskog nacionalnog veća Kosova Rada Trajković:\n„To će na jedan način omogućiti prostoru Kosova i Metohije da dobije određeni status, koji neće biti konačan, koji će, ja očekujem, biti pod snažnim monitoringom, koji će na jedan način vršiti strahovitu presiju na albansko politčko i institucionalno liderstvo da se taj njihov projekat ne komprimituje u smisli kršenja ljudskih prava Srba i ostalih nealbanaca“.\nTrajković ističe da zapadno evropske zmelje neće dozvoliti diplomatsku pobedu Rusije koja bi značila blokadu statusa Kosova. Međutim, prema njenim rečima, Rusija će iskoristiti sve institucije u kojima učestvuje da blokira članstvo Kosova u tim institucijama.\nSavet bezbednosti UN održao je u Njujorku sednicu na kojoj je razmotrio izveštaj UNMIK-a o situaciji na Kosovu. Američki ambasador u UN Zalmaj Halilzad rekao je da je Savet bezbednosti UN u blokadi po pitanju rešavanja konačnog statusa\nKosova i ponovio da je plan Martija Ahtisarija najbolje rešenje. "Složili smo se oko toga koja je naša pozicija oko statusa, žao nam je što se strane nisu dogovorile i što je SB blokiran, ali što se tiče specifičnijih pitanja mi smo pozdravili izbore", rekao je Halilzad. On je poručio srpskim vlastima da treba da rade mudro i da međunarodna zajednica "pruža ruku" Srbiji i da treba raditi kako bi\nSrbija održala svoje veze sa SAD, sa EU.\nRuski ambasador u UN Vitalij Čurkin izjavio je, međutim, da misija UN na Kosovu treba da poništi odluku o jednostranom proglašenju nezavisnosti Kosova i da svaka odluka mora biti doneta u Savetu bezbednosti UN. Govoreći o ruskom predlogu za dalje rešavanje kosovskog pitanja, Čurkin je kazao da on ne predstavlja "zamrzavanje već pokretanje procesa" i da će nakon izbora u Srbiji biti trenutak za novi proces o Kosovu.\nGeneralni sekretar UN Ban Ki Mun koji nije prisustvovao sednici, ocenio je u izveštaju da je "malo verovatno" održati status kvo i da\nzato "glavni prioritet za Savet bezbednosti i međunarodnu zajednicu treba da bude nastavak procesa određivanja budućeg statusa Kosova". Ban Ki Mun je takođe naveo da je "primio k znanju spremnost Evropske unije da ima veću ulogu na Kosovu kao što je to izraženo u zaključcima sa Evropskog saveta od 14. decembra".\nObraćanje Borisa Tadića na sednici Saveta bezbednosti\nPredsednik Srbije Boris Tadić je pozvao Savet bezbednosti UN da donese odluku o nastavku pregovora o budućem statusu Kosova. Ističući da Srbija nikada neće priznati nezavisnost Kosova, Tadić je ukazao da će ona svoj teritorijalni integritet i suverenitet čuvati "svim demokratskim sredstvima, pravnim argumentima i diplomatijom". "Zbog toga, još jednom potvrđujem da Srbija neće pribegavati nasilju i ratu", rekao je Tadić i pozvao članice Saveta bezbednosti UN da "ne ohrabruju i da ne dozvole donošenje jednostranog akta o nezavisnosti Kosova" i kršenje Rezolucije 1244 i Povelje UN, kojima se garantuje teritorijalni integritet i suverenitet Srbije. Osvrćući se na izveštaj šefa UNMIK-a o stanju na Kosovu, Tadić je rekao da je na Kosovu "etnički diskrimisanim zajednicama" uskraćeno osnovno ljudsko pravo na slobodu kretanja, da su česta zastrašivanja, kao i napadi na srpsko kulturno i versko nasleđe.\nU zatvorenom delu sednice šef UNMIK-a Joahim Riker predstavio je tromesečni izveštaj o situaciji na Kosovu i ocenio da je međunarodna administracija na Kosovu uradila ono što je bilo realno moguće uraditi i da je spremna "na sve mogućnosti" u slučaju proglašenja nezavisnosti. Riker je na Tadićevo izlaganje odgovorio da "nije fer" reći da na Kosovu nema slobode kretanja. "Ja sam svedok da se u Prištini na ulici I restoranima može slobodno govoriti na srpskom jeziku", rekao je on. Šef UNMIK-a je ocenio da su kosovske institucije spremne za naredni korak u procesu utvrđivanja statusa Kosova i da od pitanja statusa zavisi sprovođenje nekih standarda.\nKosovski premijer Hašim Tači je izjavio da će u veoma bliskoj budućnosti biti doneta odluka o nezavisnosti Kosova u koordinaciji sa Vašingtonom i Briselom i da će "Kosovo biti zemlja ravnopravnih šansi za sve građane, podsticaj stabilnosti u regionu". "Predstavili smo veoma pozitivnu realnost na Kosovu, koja je izgradila stabilne multietničke institucije koje su spremne da vode Kosovo ka sledećem koraku", kazao je Tači.


Dačić o odluci Evropske komisije o izvozu medicinske opreme. Balkan još pod vetom za eksport, iako korona hara\nEVROPSKI komesar za trgovinu Fil Hogan objavio je juče da je Evropska komisija odlučila da četiri zemlje izuzme iz zabrane izvoza medicinske opreme izvan EU. Među, tim zemljama, međutim, nema nijedne države sa Balkana, pa ni Srbije.\nZemlje EU sada smeju da izvezu medicinsku opremu u Norvešku, Island, Lihtenštajn i Švajcarsku, ali su zahtevi Srbije da zemlje kandidati u ovoj krizi dobiju isti tretman kao članice ostali neuslišeni. Ovakvu odluku EU mnogi su shvatili kao dodatno udaljavanje od balkanskih zemalja i prepuštanje inicijative i na ovom polju Kini.\nŠef diplomatije Ivica Dačić kaže, za "Novosti", da je ovo "još jedan dokaz licemerja briselske administracije, koja očigledno zemlje kandidate i naš region posmatra kao evropsku drugu ligu i ljude koji nisu vredni pomoći":\n- Za mene to nije iznenađenje jer je pandemija virusa korona brutalno ogolila činjenicu da je evropska solidarnost, što bi trebalo da bude temeljni princip EU, samo utopija.\nNa ovaj problem drugačije gleda Suzana Grubješić iz Centra za spoljnu politiku. Ona podseća da su dosad 54 vlade zaustavile izvoz medicinske opreme:\n- Zdravstvo ne spada u zajedničku politiku EU, otuda mehanizam autorizacije kod zemalja članica. U krizi svako vodi računa o sebi i da prvo obezbedi svoje potrebe. Jedino Kina sada ima mogućnosti i želi da snabdeva sve ostale, pa i zemlje Unije. Mi ćemo moći da iskoristimo neke druge stvari, poput fonda solidarnosti i neutrošenih sredstava iz IPA fondova.\nUpravo to je bila tema razgovora predsednika Aleksandra Vučića sa visokim predstavnikom EU za spoljnu politiku Đozepom Boreljom. Vučić je poručio da Srbija računa na pomoć EU u borbi protiv zaraze, kao i u otklanjanju njenih ekonomskih posledica.\nBorelj je rekao da EU čini sve da pomogne Srbiji, posebno u nabavci medicinske opreme. On je obavestio predsednika da evropske institucija pripremaju mogućnost da i zemlje u procesu pregovora imaju pristup sredstvima iz EU fonda solidarnosti, koja su sada na raspolaganju i u slučaju kriznih situacija u oblasti javnog zdravlja, a ne samo prirodnih nepogoda, kao što je to bilo ranije.\nMEĐU ključnim temama razgovora Borelja i Vučića bilo je i pitanje ekonomske pomoći Srbiji posle krize sa virusom korona. Predsednik Srbije je rekao da se nada da će naša zemlja imati isti tretman kao države članice i pristup različitim fondovima EU, koji bi pomogli oporavku srpske privrede.